05 март 2021, Тошкент вақти: 06:43\nҚозоғистонда бу йил - сайловлар йили. 20 сентябрда мамлакатнинг маҳаллий вакиллик органлари - туман ва вилоят МАСЛАҲАТларига сайловлар бўлиб ўтади.\nРеспубликадаги сиёсий партиялар, қозоғистонлик сиёсатшунослар фикрича, бу йилги сайловларга ошиғич қизиқиш билан қараётирлар.\nМаслаҳат - туманлар ва вилоятларнинг вакиллик, қонун чиқарувчи органи. (Совет даврида маҳаллий кенгаш дейиларди.)\nТуманлар маслаҳатига, сайловчилар миқдорига қараб 50-60, вилоятлар маслаҳатига 100-120 нафар атрофида депутат сайланади.\nСайловлар пропорционал-мажоритар усулда ўтади. Яъни, сайловга сиёсий партиялар ўз рўйхатлари билан қатнашадилар. Бундан ташқари маслаҳатлардаги муайян ўринлар бир мандатли округлардан сайланувчи "яккахон" депутатларга ажратилади.\nКуни кеча бутун республика бўйлаб маслаҳат депутатлигига номзодларни рўйхатга олиш босқичи якунига етди. Шу кунларда сайлов марафонининг навбатдаги босқичи бошланди. Ҳар бир номзод, ёки номзодлари рўйхатини эълон қилган сиёсий партиянинг сайловчилар билан учрашувлари, уларнинг овозларини олиш учун беллашувлари бошланди.\nМаслаҳатга бўладиган сайловларда овоз олиб қолиш учун ҳокимият партиялари ҳам, мухолифатдаги ҳаракат ва партиялар ҳам "от солишган". Қозоғистонлик сиёсатшунослар ҳокимият партиялари сифатида "Отан", "Азаматтик", партияларини, аграр партияни тилга олишади.\nМаҳаллий ижроия ҳокимият органлари сайловолди курашида бу партиялар учун керакли шароитларни яратиб, мухолифатчи партияларга эса босим ўтказмоқдалар, дейишади Озодлик мухбири билан суҳбатда бундай партиялар вакиллари.\n"Ақ жол" демократик партияси - ўшандай босим остидаги партиялардан бири. Унинг лидери Алихан Байменов шундай дейди:\n- Жойларда биз ўта қаттиқ босимга дуч келаяпмиз. Масалан, Павлодар вилоятидаги бир туман ҳокими: "Мен ҳоким эканман, бизнинг туманда "Ақ жол" партиясидан битта ҳам номзод маслаҳатга депутат бўлмайди", деган, - дейди Алихан Байменов.\n"Қозоғистоннинг демократик танлови" ҳам маҳаллий ижроия ҳокимияти органлари босимига учраётган сиёсий ташкилотлардан бири. Бироқ, биз барибир сайловда қатнашамиз, чунки маслаҳатларга бўладиган сайловлар ўзимизни халққа кенгроқ танитиш, ғояларимизни ёйиш учун бир имкониятдир, дейди ҳаракатнинг Олмаота шаҳар бўлими раҳбари Маржан Асфандиёрова:\n- Бўлажак сайловлар ҳақида турли гаплар айтилмоқда, сайловлар олдингиларига ўхшаб адолатсиз бўлади, қонунбузарлик бўлади, деганлар кўп. Бу, албатта, бор гаплар. Бироқ, сайловлар халқнинг фаоллигини орттириш, халқ билан мулоқот қилиб олиш учун бир имкониятдир ва биз бу имкондан фойдаланиб қолмоқчимиз, - дейди Маржан Асфандиёрова.\nМаҳаллий ижроия ҳокимияти босимига учраётган партиялар вакилларининг фикрлари билан танишдингиз. Сиёсатшунослар ҳокимият партияси, деб баҳолаётган "Отан" партияси аъзоларининг сайловолди кайфияти қандай?\nПартия фаолларидан бири Нукен Абзалов:\n- Бўлажак сайловлар биз учун улкан имтиҳон бўлади. Чунки олдинда парламент Мажлиси сайловлари, кейин президент сайловлари турибди. Биз ўз олдимизга халқнинг муаммоларини вакиллик органларида ҳал қилиш, унга кўмаклашишни мақсад қилиб қўйганмиз, - дейди "Отан" партияси вакили Нукен Абзалов.\nҚозоғистоннинг маҳаллий вакиллик органлари - маслаҳатларга бўладиган сайловларда қатнашишга қарор қилган сиёсий партиялар рўйхати анча катта. Қозоғистон коммунистик партияси, Республика халқ партияси, Қозоғистон фуқаролари партияси... Бу рўйхатдан яна бир неча партия жой олган.\nХўш, маслаҳатларга сайловлар нима учун бу қадар қизиқиш уйғотмоқда?\nБу саволга "Ақ жол" партияси лидери Алихан Байменов қисман жавоб берди:\n- Сайлов комиссияларини тузиш ҳуқуқи сайлов тўғрисидаги янги қонунга кўра, маслаҳатларга берилади, - дейди Алихан Байменов.\nБошқа респондентлар эса, гарчи вилоятлар ҳокимларини тайинлаш ҳуқуқи мамлакат президентида бўлсада, маслаҳатларнинг ҳам бази муҳим ваколатлари бор, масалан, маҳаллий бюджетни шакллантириш маслаҳатнинг ваколати, бундан ташқари вилоятлар маслаҳатлари мамлакат парламентининг юқори палатаси - Сенат депутатларини сайлаш ҳуқуқига эга, дедилар.\nҚолаверса, маҳаллий вакиллик органлари - маслаҳатларга 20 сентябрда ўтказилиши кутилаётган сайловлар 2004 йилга режалаштирилган парламент сайловлари олдидан бош репетициядир.


ЁМОН ГУМОНДАН ЧЕТЛАНИНГ. - Баҳоуддин Нақшбанд ёдгорлик мажмуаси маркази\nЁМОН ГУМОНДАН ЧЕТЛАНИНГ.\nАллоҳ таоло шундай марҳамат қилади: “Эй мўминлар, кўп гумонлардан четланинглар! Чунки баъзи гумонлар гуноҳдир”. (Ҳужурот сураси, 12-оят).\nАбу Ҳурайра розияллоҳу анҳудан ривоят қилинган ҳадисда: Расулуллоҳ соллаллоҳу алайҳи васаллам: "Бадгумонликдан сақланинг. Албатта, бадгумонлик энг ёмон ёлғончиликдир", - дедилар. (Тўртовлари ривоят қилган).\n1. Хитоб хоссатан мўминларга бўлмоқда. Ушбу хитоб орқали Аллоҳ таоло Ўзига иймон келтирган кишиларни яна бир жирканч амални тарк қилишликка буюрмоқда.\n2. Гумондан мурод бадгумонлик, яъни, кишилар ёки уларнинг амаллари, гап сўзлари ва бошқа ҳолатлари ҳақида аниқ маълумотга, арзирли асосга эга бўлмаган ҳолда шубҳаланиш, ҳадиксирашдир.\n3. Аллоҳ таоло бизни айнан шу нарсадан қайтармоқда. Чунки, бадгумонлик сабабли бир кишига ёки жамиятга нисбатан туҳмат, иғво ва ҳасад каби бошқа иллатлар пайдо бўлади. Бу эса мусулмонлар орасида ҳамжиҳатлик ва бирдамликни йўқолишига, ўзаро ишончсизлик ва тафриқаланишга сабаб бўлади.\n4. Шу ва шу каби бошқа иллатларнинг пайдо бўлишлигига сабаб бўлгани учун ёмон гумон қилишнинг ўзи ҳам гуноҳдир.\n5. Расулуллоҳ соллаллоҳу алайҳи васаллам бадгумонликни ёлғоннинг энг ёмонидир дедилар. Чунки, гумонда аниқ асос бўлмайди. Асоси йўқ ҳар қандай гапни гапириш, хоҳ эшитгани бўлсин, хоҳ у қалбидаги ўй ҳаёл бўлсин, ёлғон дейилади ва бундай сўзга ишонишлик, ўзгаларга етказишлик ҳамда хулоса қилишлик мумкин эмас.\n6. Дин фақат аниқ асосларга, шаръий далилларга суянади. Ҳар хил деди-деди, миш-миш ёки кишининг қалбидаги гумони сабаб ҳеч кимга хулоса ёки жазо бермайди. Аксинча, ҳар қандай мужмалликни қоралайди.\nАллоҳ таоло қалбимизни саломат қилсин. Мусулмон биродарларимизга нисбатан ёмон гумонда бўлишликдан, гумон сабабли кимнидир ёмон кўришдан, ўзгаларга шубҳа билан қарашдан Аллоҳ асрасин!


Effect.uz - Ўзбекистонда 2020 йилга қандай ном берилиши тахмин қилинди\n23 Фев, 2020 05:36\nЎзбекистонда 2020 йилга қандай ном берилиши тахмин қилинди\nEffect.uzМиш-миш10 Янв, 2020 14:42\n2020 йилнинг номи давлат раҳбарининг янги сайланган сенатор ва депутатларга йўллаган мурожаатида расман эълон қилинади.\nЎзбекистонда 2020 йилга қандай ном берилиши таҳмин қилинди. Унга кўра, Ўзбекистонда 2020 йилга “Иқтисодий ўсиш ва оммавий ахборотни ривожлантириш йили” номи берилади.\n2019 йилга ном бериш жараёни 2018 йилнинг 28 декабрь куни бўлиб ўтган эди ва жорий йилга президент Шавкат Мирзиёев “Фаол инвестициялар ва ижтимоий ривожланиш йили” дея ном бериш таклифини илгари сурган эди.\n2020 йилга қандай ном бериш таҳмини ижтимоий тармоқларда тарқалган қуйидаги сурат ортидан келиб чиққан.\nМаълумот ўрнида, анъанага кўра, Ўзбекистонда йилларга ном берилади ва йил давомида шу номдан келиб чиқиб, маълум бир соҳага эътибор кучайтирилади. 2017 йилгача йил номи Конституция байрамидаги Президент маърузасида эълон қилинарди. 2017-2018 йилларда Президент ўзининг парламентга мурожаатномасида келгуси йил номини маълум қилди.\nЖорий йилда ҳам 2020 йилнинг номи давлат раҳбарининг янги сайланган сенатор ва депутатларга йўллаган мурожаатида расман эълон қилинади. Айни вақтда президентнинг Парламентга қиладиган мурожаати тайёр бўлган. Янги парламент сайланиши билан, январь ойи ўрталарида ушбу тадбир ўтказилади.\nШу йилнинг 22 декабрь куни Ўзбекистонда Қонунчилик палатаси учун сайловлар бўлиб ўтди. Дастлабки натижаларга кўра, 150 депутатлик парламентга 125 депутат сайланди, 5 январь куни 25 та сайлов округида такрорий овоз бериш ўтказилади.\n#Шавкат Мирзиёев#Иқтисодий ўсиш ва оммавий ахборотни ривожлантириш йили#2020 йил\nБўкада Маданият ва маърифат экопарки барпо этилди\nШавкат Мирзиёев Туркманистон Президентига китоблар совға қилди\nШавкат Мирзиёев Белоруссияга боради\nХитой Майкл Помпеонинг Ўзбекистонда айтган сўзларига кескин жавоб …\nШавкат Мирзиёев ўзбекистонликларни Рамазон ҳайити билан …\nЎзбекистонда мигрантларга ажратилган уйлар сони …\nШавкат Мирзиёев Қўқонга жўнаб …\nТошкентда веломарафон ўтказилиши сабаб 5 та марказий кўча ёпилади\nҚонун хамма учун баробар: MILITSIYA UZB каналида эълон қилинган видеога “реакция” билдирилди...\n13 Фев, 2020 770 0\nАфғонистон коронавирус сабаб авиайўловчиларни текшира бошлади ...\n26 Янв, 2020 52 0\n9 январь Эрон ва Украинада мотам куни деб эълон қилинди ...\n9 Янв, 2020 69 0\nПахтаҲукумат қарориПахта теримиОИТСОИВВазирлар Маҳкамаси


Ҳамкасбини ўлдирди: Душанбеда автоювувчини 14 йилга кесишди\nДушанбе шаҳрининг Шоҳмансур туман суди автоювиш шахобчаси ходими Диловаршо Шомировни ўлдириш айблови бўйича Абдулмўмин Ҳалиловни 14 йилга ҳукм қилди.\nХабар қилинишича, Шомировни ўлдиришда шериклик қилган номаълум иштирокчига қидирув эълон қилинган ва Республика суд-тиббий экспертиза маркази ходимига қарши жиноиий иш қўзғатилган.\nДиловаршо Шомировнинг жасади 22 мартга ўтар кечаси Душанбедаги тўқимачилик фабрикаси яқинидан топилган. Гувоҳларнинг иддао қилишича, жасадни шу заҳоти “тез ёрдам” машинасида ўликхонага олиб боришган. 24 март куни Душанбе шаҳри бўйича ички ишлар бош бошқармаси жасад эгаси аниқланганини хабар қилиб, ўлим сабаби – инсулт деб топилди. Аммо Шомировнинг яқинлари ғусл пайтида жасадда калтаклашнинг ёрқин изларини кўрганликларини айтишди. Шундан кейин марҳум билан автомобилларни ювиш шахобчасида бирга ишлаган, Рудакий туманида яшовчи Абдулмўмин Халилов қўлга олинди. Кейинроқ гувоҳлар Диловаршони калтаклашда икки киши қатнашганини ҳикоя қилишди.\nТомонлар фикрини айбловчи томон ололмаган: адвокат Нуриддин Ғафуров ва Абдулмўмин Халиловнинг яқинлари изоҳ беришдан бош тортишди.\nДиловаршо Шомировнинг онаси Умриннисо Шомирова 16 июль куни Озодлик радиоси билан суҳбатда уларнинг талаби суд қарори билан қаноатлантирилганини айтди. Унга кўра, мажлис чоғида Душанбе шаҳри прокуратураси ҳозирча қотиллик ҳамқатнашчиси бўлган номаълум шахсга нисбатан жиноий иш қўзғатилгани хабар қилинган: унга қидирув эълон қилинган.\nОлинроқ автоювиш шахобчасининг ўлдирилган ходими отаси Нуриддин Шомиров марҳумни ювиш чоғида Диловаршо жасадида калтакланишнинг яққол изларини кўришганини айтди: бошнинг бир қисми синдирилган, қулоқ шикастланган эди. «Биз экспертларни чақирдик. Прокуратурадан келишди, кафанни очишди ва Диловаршо ўлимидан олдин калтакланганига ишонч ҳосил қилишди», - қўшимча қилади у.\nРеспублика суд-тиббий экспертиза маркази мутахассислари дастлабки кўрикда Диловаршо танасида инсультдан ўлганга ўхшаш аломатлар борлигини хабар қилишди. Аммо уларнинг қайд этишича, булар дастлабки хулосалар бўлиб, навбатдаги экспертиза ёш йигитнинг ўлимига калтак зарбалари сабаб бўлганини кўрсатди.\nПрокуратура томонидан терговга сохта хулоса тақдим этган суд тиббий экспертга қарши жиноиий иш қўзғатилган. Республика суд-тиббий экспертиза марказида изоҳдан бош тортишди ва фақат айбланувчи судмедэкспертнинг ўзи инсульт билан уйида ётганини хабар қилишди.\nДушанбе шаҳри ИИВ Бошқармаси аввалроқ Шомировни ўлдиришда гумондор қўлга олинганини хабар қилди – у марҳумнинг ҳамкасби бўлиб чиқди. Сўроқ пайтида Абдулмўмин Халилов жанжал ювувчи воситадан бошлангани ва у ишдан кейин ҳам давом этгани борасида кўрсатма берди. «Абдулмўмин Халилов муштум зарбаси билан Диловаршони ерга қулатган ва шу жойда жон берган», -қайд этади пойтахт Ички ишлар бош бошқармасидагилар.


04-10-2016 | 15:21\nZAMIN.UZ / Дунё / 04 Октиябр 2016 года509\nШвецияда Нобель мукофоти эгаларини аниқлаш ҳафталигига расман старт берилди деб ҳабар беради "РИА новости" нашри. 3 октябрдан 10 октябрга қадар дунё аҳли турли соҳаларда Нобель мукофотига эга бўлган совриндорлар номини билиб олишади. Мукофотни расман топшириш маросими 10 декабрь куни, яъни швециялик кашфиётчи, саноатчи, лингвист ва файласуф Альфред Нобель вафот этган санада Стокгольм ва Ослода бўлиб ўтади. 2016 йилда Нобель мукофоти соҳиблари 8 миллион Швеция крони, яъни тахминан 932 минг АҚШ доллари миқдорида мукофот пулига ҳам эга бўлишади. Кеча, 3 октябрь куни Нобель мукофотининг бу йилги илк совриндори номи маълум қилинди. Физиология ва тиббиёт йўналишида мукофот япониялик Йосинори Осумига насиб этди. Олим ўзининг “Автофагия механизми” назарияси учун мукофотга лойиқ деб топилди. Йосинори Осуми кашфиётининг асосий моҳияти ҳужайраларнинг зарур бўлмаган қисмларини қайта ишлашдан иборат. Бугун, 4 октябрь куни физика, 5 октябрь куни кимё йўналишида ғолиблар номи эълон қилинади. 7 октябрь куни эса Ослода Нобель мукофотининг тинчлик йўналишида ғолиб аниқланади. Иқтисод йўналишида ғолиб номи 10 октябрда маълум бўлади. Бу йўналиш Швеция Давлат банки томонидан 1968 йилда жорий этилганди. Одатга кўра, адабиёт йўналишида ғолиб номи академиклар йиғилишининг тўртинчи ҳафтаси тўртинчи кунида, яъни пайшанба куни эълон қилиниши керак. Жорий йилда бу кун 13 октябрь санасига тўғри келди. Шу сабаб бу йўналиш ғолиби Нобель ҳафталиги якунига етгач, оммага ошкор этилади. Маълумотларга кўра, бу йил 376 номзод ғолиблик учун даъвогарлик қилмоқда. Улардан 148таси жамоат ва халқаро ташкилотлар ҳисобланади. Шу ўринда Нобель мукофоти тарихига назар солсак... 1833-1896 йилларда яшаб ўтган Альфред Нобель қурол-яроғ ишлаб чиқаришда етарлича кўп маблағ тўплаган. У ҳар йили Швеция банкига қўйган пул маблағидан тушган даромадни илм-фан соҳасига катта ҳисса қўшган кишиларга мукофот сифатида ажратиб беришни васият қилганди. Альфред Нобелнинг ўзи мукофотни 5 йўналишда тақсимлаб берган: физика, кимё, физиология (тиббиёт), адабиёт ва тинчлик учун қўшган ҳиссаси учун. Бу йўналишдаги мукофотлар 1901 йилдан буён ўз эгаларига топшириб келинади. Шу ўринда Нобель мукофоти билан боғлиқ айрим қизиқарли фактларни эътиборингизга ҳавола этамиз:Нобель мукофоти ғолибларига бериладиган пул маблағи ҳар йили камайиб бормоқда. 2000 йил бошларида мукофот пули 1,5 миллион АҚШ долларини ташкил этган бўлса, 15 йилдан сўнг бу маблағ 960 минг долларгача тушиб кетди. Нобель мукофоти совриндорларини аниқлаш учун махсус Нобель фонди ташкил этилган. Бу фонд номзодларни саралаш ва маросим ташкилий ишлари билан шуғулланади. Сўнгги йилларда ҳар бир йўналиш бўйича тахминан 300 киши ғолиблик учун даъвогарлик қилмоқда. Мукофотга даъвогар номзодлар исмлари қатъий тартибда сир сақланади. Рўйхат тузилгандан 50 йил ўтибгина номзодлар билан танишиш мумкин. Бир йўналишда икки ва уч карра мукофотланган олимлар ва ташкилотлар ҳам бор. Нобель мукофотини топшириш марсими кечасида махсус дизайндаги сочиқлар ва дастурхон ёзилади. Уларнинг бурчагига Нобель портрети туширилади. Бу борада столдаги идишлар ҳам махсус дизайн асосида қўл меҳнати билан безатилган бўлишини қўшимча қилиш мумкин. Залдаги столлар қатъий математик аниқлик билан жойлаштирилади, ҳатто, официантларнинг хизмат кўрсатиши ҳам сониясигача ҳисоблаб режалаштирилади. Зални безаб турувчи 23 минг дона гуллар эса Сан-Ремодан келтирилади. Сўнгги йилларда илм-фан йўналишида қилинган янгиликлар, кашфиётлар муаллифлари уларнинг ихтиролари ҳакамлар томонидан кўриб чиқилгунга қадар вафот этишлари дунё олимларини хавотирга солмоқда. Бу йил истисно сифатида Норвегия ОАВлари бир неча номзодлар ҳақида тахминий фикрларни билдириб ўтишди. Уларнинг ёзишича, номзодлар орасида собиқ АҚШ махсус хизмати агенти Эдвард Сноуден, АҚШ президентлигига номзод Дональд Трамп, Рим Папаси ҳам бор.\nТеглар: пули сақланади келди моҳияти кўриб солмоқда ВконтактеFacebookTwitterОдноклассникиМой мир\nЎқишни тавсия қиламиз Исроилнинг собиқ президенти Шимон Перес вафот этди\n11:03 / 28-09-2016\n08:27 / 03-08-2016\nОбама Барбра Стрейзанд ва Стивен Спилбергга АҚШ олий фуқаролик мукофотини топширди\nБАА шаҳзодаси шайх Рашид ибн Муҳаммад Ал-Мақтум юрак хуружидан вафот этди


Тошкентдаги оилада рўй берган фожиага катта эҳтимол билан ис газидан заҳарланиш сабаб бўлган\nТошкентнинг Чилонзор тумани, Гавҳар МФЙ, Дилхуш кўчасида истиқомат қилиб келган оиланинг 4 фарзанди вафот этишига нима сабаб бўлганига доир дастлабки хулосалар маълум қилинди. Соғлиқни сақлаш вазири ўринбосари, Республика бош Давлат санитария врачи Саидмурод Саидалиевнинг билдиришича, бу фожиага заҳарланиш сабаб бўлган, бироқ марҳумлар таомдан эмас, балки катта эҳтимол билан ис газидан заҳарланишган. Бу ҳақда воқеа жойида бўлиб қайтган KUN.UZ мухбири хабар қилмоқда.\nМухбир мазкур мусибат юзасидан тергов-суриштирув ишларини олиб бораётган мутасаддилар билан суҳбатлашган. Хусусан, Чилонзор туман прокуратураси мулозими мазкур ҳолат бўйича тергов ишлари олиб борилаётгани, Тошкент шаҳар прокуратураси томонидан жиноий иш қўзғатилгани ҳақида маълумот берди. Шу билан бирга, таъкидланишича, суд-тиббий экспертиза хулосалари чиқмасдан туриб, марҳумларнинг ўлимига нима сабаб бўлгани борасида аниқ фикр билдириб бўлмайди.\nҲуқуқ-тартибот идоралари ходимига кўра, мазкур фожиада ис газидан заҳарланиш тахмини тасдиқланса, ЎзР ЖКнинг 259-моддаси, яъни “Ёнғин хавфсизлиги қоидаларини бузиш” бўйича жиноий иш очилиши мумкин.\nТаъкидлаш ўринлики, ҳозирча, марҳумларнинг вафотига нима сабаб бўлганига доир аниқ хулоса мавжуд эмас. Суд-тиббий экспертиза натижалари эълон қилинганидан сўнг, бу борада аниқ фикр билдириш мумкин бўлади.\n19 декабрдан Тошкент - Москва йўналишида автобус қатнови йўлга қўйилади\nТошкент шаҳар бюджети лойиҳаси эълон қилинди


Абдулазиз Оққулов: “Туризм бозорида мавсумийлик тушунчаси барҳам топади”\nПойтахтимизда III “АDWЕЕК Маркетинг ва реклама ҳафталиги” ва Марказий Осиё минтақаси мамлакатлари учун II Марказий Осиё сайёҳлик форуми бўлиб ўтмоқда.\nУнда Ўзбекистон Республикаси туризмни ривожлантириш қўмитаси раҳбари А.Оққулов сўзга чиқиб, қуйидагиларни сўзлаб берди.\n– Ҳар бир тадбиркор ўз бизнесини бошлашдан олдин биринчи навбатда соҳанинг барқарорлигини ўрганади, – дейди А.Оққулов.– Шунга кўра охирги икки йилдаги таҳлиллар сайёҳлар сони ошгани, уларга хизматлар сифатини ошириш ва соҳага бўлган қизиқувчилар сони ортганини кўрсатмоқда.\nАйниқса, меҳмонхона қурувчи тадбиркорга сарфлаган маблағининг 15 фоизи миқдорида субцидиялар берилиши яхши самара бермоқда. Шу боис ресторан ёки савдо мажмуаси қураётган тадбиркор меҳмонхона бизнесига кириб келмоқда. Бироқ, бу соҳада мавсумийлик деган тушунча, бироз кўнгилни хира қилади. Бу айниқса, меҳмонхона ходимларининг иш сифатига таъсир қилмоқда.\nМисол учун, март ойидан кеч кузга қадар бўлган муддатда сайёҳлар оқими кўп бўлади. Бироқ, қиш ойлари ва ёзнинг июль ойида сайёҳлар сони сезиларли камаяди. Фойда келмаганидан кейин ноябрда ишчиларга жавоб бериб юборилади. Яъни, мутахассис март ойида ишга келиб, ноябрда ойлиги сақланмай таътилга юборилса, кейинги март ойига қадар у бошқа иш топади. Бу дегани, тўққиз ой давомида меҳмонхона маъмурияти ходимга қилган инвестиция ҳавога учади. Шу боис бу ойларда ички туризм, зиёрат туризмини кўпайтириш заруриятга айланмоқда. Мисол учун, зиёрат туризмини йил ўн икки ой давом эттириш чораси кўрилмоқда.\nШунинг учун 1 майга қадар Жакартага янги рейслар очмоқчимиз. Индонезиянинг тропик иқлимида яшаётган аҳоли учун бизнинг қоримиз алоҳида маҳсулот. Шу каби омиллар орқали “Ўзбекистонга келишнинг етти сабаби” тарғиб қилинмоқда. Қайсидир вилоятда, мисол учун, Самарқанд ёки Бухорода ўнта юз хонадан иборат меҳмонхона бизнеси ҳосил бўлса, мавсумийлик деган тушунча барҳам топади. Уларда турли-туман кечалар, шоулар ўтказиб, ишчилар бандлигини таъминлаймиз. Бунинг учун эса соҳа мутахассисларини бошқарув ва хизмат кўрсатиш борасидаги малакасини оширмоқчимиз. Жорий йилнинг май ойида Туркиядан меҳмонхона бизнеси вакилларини таклиф қилиб, бешта вилоятда меҳмонхона бошқарувчисидан тортиб, ошпаз ва хона тозаловчиларгача ҳаммасини малакасини ошириш режалаштирилган.\nМазкур форум самарали ишлаш учун тўрт қисмга бўлинган ҳолда сессиялар ўтказилди. Уларда меҳмонхона бизнесида реклама ва маркетинг муваффақиятли омил сифатида, меҳмонхона бизнесининг кадрлар сиёсати, меҳмонхоналар саноатининг муаммолари ва ечимлари, меҳмонхона брендларининг Ўзбекистон бозорига қизиқиши каби мавзуларда маърузалар тингланди.


Савол-жавоб - АО «Тошкент шаҳар электр тармоқлари корхонаси»\nҲурматли сайт ташрифчилари!\nБиз Сизларнинг барча таклифларингизни ва мулоҳазаларингизни бажонидил кўриб чиқишга, Сизни қизиқтирган саволларга мамнуният ила жавоб беришга доим тайёрмиз. Аммо Сиз ўз мурожаатларингизда албатта исм-шарифингизни кўрсатиб ўтишингизни сўраймиз. Имзоланмаган хабарларга биз жавоб қайтармаслигимизни Сизга маълум қиламиз.\nIste'molchilar tomonidan beriladigan savollar 5\nИстеъмолчини электр хисоблагич кўрсатгичи ва базадаги кўрсатгич ўртасидаги фарк қандай бартараф этилади? Қарздор бўлганда қандай? Ортиқча тўлов сифатида фарқ бўлганда қандай?\n"Электроҳисоб" ДКда барча ҳисоб китоблар Вазирлар Маҳкамасининг 22.08.2009 йилдаги 245- сонли "Электр энергиясидан фойдаланиш қоидалари"га асосан амалга оширилади. Истеъмолчиларнинг ҳисоблагич кўрсатсатгичлари агентлари томонидан мобил телефонлари орқали СМС ҳабар кўринишида юборадилар. Ҳисоб рақамига маълумотлар қабул қилинганда ҳисоб китоб автомат тарзда бажарилади ва ҳисоб рақамингизни ҳолати тўғирланади.\nОнлайн тўловларни амалга ошириш қоидалари қандай?\nМаиший истеъмолчилардан электр энергияси учун тўловларни интернет орқали тўлаш тизими (Тошкент шахри истеъмолчилари учун) ишга туширилган. Тўловни амалга ошириш учун истеъмолчи онлайн пластик карточкасини инфокиоск орқали "СМС-хабар" тизимига бириктириши, сўнг интернет орқали www.uzcard.uz. сайтга кириб тўловни амалга ошириш учун парол олиш лозим. www.uzbekenergo.uz сайти "Маиший истеъмолчилар учун хизмат" сахифасида “Маиший истеъмолчи”нинг шахсий кабинетида https://my.uzbekenergo.uz/pcabinet/ “онлайн тўлов” менюсига кирилади ва электр тармоқлари корхонаси танланади, шахсий ҳисоб рақами терилади ва тўлов амалга оширилади.\nУй эгалари ўзгарганда қандай ҳаракатлар амалга оширилиши лозим?\nЭлектр таъминоти корхонасига мурожаат этасиз:\nОлди-сотди, ворислик ёки хадя ахди ҳужжатининг нусхаси.\nУй эгасини шахсий паспортининг нусхаси.\nИстеъмолчининг ҳисоб рақами ҳолати ҳакида маълумотни олиш учун нима қилиш лозим?\nИстеъмолчи банк, пайнет ва бошқа тўлов тизимлари орқали тўлов амалга оширганда телефон рақамини ҳисоб рақамига бириктирш имконияти мавжуд.\nИстеъмолчининг мобил телефон раками дастурга бириктирилган бўлса, "+998983112000" рақамига лотин алифбосида "D" ҳарфи юборилса, ҳозирги кундаги ҳолати тўғрисида СМС кўринишида маълумот олиши мумкин.\nМаиший истеъмолчиларнинг "Шахсий кабинет"га таалуқли саволлари келиб чиқса, каерга мурожаат этишлари лозим?\nМаиший истеъмолчи электр тармоқлари корхонасига ёки "ЭнергоАБТсозлаш” ФФ 236-61-85 рақамига мурожаат этиши мумкин.\n03.07.2022 й. | 12:50


Рашод Нури Гунтекин (1892-1956; Туркия) | www.ziyouz.uz\nБош саҳифа Жаҳон насри онлайн антологияси Рашод Нури Гунтекин (1892-1956; Туркия)\nРубрика: Рашод Нури Гунтекин (1892-1956; Туркия)\nРашод Нури Гунтекин (1892, Истанбул — 1956, Лондон) — турк ёзувчиси, драматург, таржимон, адабиётшунос. Истанбул университетини тугатган (1912). Дастлабки асарлари («Эски ошна», 1917; «Ханжар», 1918; «Сирли қўл», 1921 ва б.)да киборлар жамиятига хос иллатлар фош этилган. Ёзувчининг машҳур асарларидан бири «Чолиқуши» (1922) романида турк қишлоқларининг ёрқин манзараси чизилган, асар қаҳрамонлари ҳаёти, саргузаштлари тасвирланган. «Тамға» (1925), «Шафқат қилинг», «Яшил тун» (1928), «Хазонрезги» (1930) романларида замонасининг ўткир ижтимоий масалалари, инсон ва жамият, яшашнинг маъноси каби муаммоларни кўтариб чиқади. Гунтекин 24 роман, 7 ҳикоялар тўплами, қатор пьесалар ёзган, 24 жилдли асарлар тўплами нашр этилган (1958 — 61). У «Лев Толстой» монографияси (1933) муаллифи. Гунтекин асарлари кўп тилларга таржима қилинган. «Чолиқуши» (1959, 1965, 1968, 1988, 1999, Мирзакалон Исмоилий таржимаси) ва бошқа романлари ўзбек тилида нашр этилган.\nРашод Нури Гунтекин. Чолиқуши (роман)\nРукнларРашод Нури Гунтекин (1892-1956; Туркия)\nРашод Нури Гунтекин. Яшил кеча (роман)\nРашод Нури Гунтекин. Ғамсизнинг ўлими (ҳикоя)\nЧоп этилган 29.05.2013 30.08.2018 МуаллифZiyouz.uz\nЎша куни эрталаб, талабалар байрами нишонланадиган куни болалар боғчасида олдингидан фарқли бесаранжомлик ва жонланиш юз берди. Кўчалардан гуруҳ-гуруҳ бўлиб бошланғич ва ўрта мактабларнинг ўқувчилари марш айтиб ўтишар, ҳаммаси шаҳарнинг олис сайлгоҳларига йўл олишарди. Энг катта тарбияланувчиси олти ёшда бўлган бу давоми…\nРашод Нури Гунтекин. Қуш дони (ҳикоя)\nЧоп этилган 30.05.2012 30.08.2018 МуаллифZiyouz.uz\nБоязид қаҳвахоналарининг бирида ўртоғимни кутиб ўтиргандим. Қаҳвахонада одам жуда кам эди. Икки-уч киши ўчиб қолган каминнинг ёнида паст овозда дардлашиб ўтирар; бир кекса ходим, кўзида ойнак, қўлида газета билан мудрарди. Шу пайт қаҳвахона ўртасида эски ипак ёпинчиғли кекса бир аёлга давоми…


МОНОГРАФИЯ ПРЕЗЕНТАЦИЯСИ - Бердақ номидаги Қорақалпоқ давлат университети\nЖойлаштирилган вақт: 20.04.2017.\nУниверситетимиздa «Тамыры терең туўысқанлық ҳәм бирликти сәўлелендирген көркем шығармалар менен илимий мийнетлер» мавзусида таниқли ёзувчи ва олим, Бердақ номидаги Давлат мукофоти эгаси Кенесбай Алламбергеновнинг «Әмир Темир ҳәм Ер Едиге. (Уллы атланыс)» тарийхый музыкалы драмасы ҳәм «Ер Едиге, «Едиге» дәстаны, Алтын Орда ҳәм Маўараўннаҳр дәўири тарийхының гейпара мәселелери» монографиясининг презентацияси бўлиб ўтди.\nПрезентацияга келген меҳмонлар дастлаб олимнинг адабий-бадиий, публицистик ижодлари ва илмий, илмий-методик асарлари кўргазмасини кўздан ўтказди ва олимнинг маслаҳати билан яратилган «Едиге» қисқа метражли тарихий бадиий фильмни томоша қилди.\nБундан сўнг презентация мажлиси бошланди. Уни университетнинг маънавий ва маърифий ишлари бўйича проректори Ҳ.Турсунбоев очиб берди берди.\nПрезентацияда профессор Қ.Жаримбетов «Дәстан, тарийх, драма ҳәм илим» атамасында, доцент Б.Генжемуратов «XIV-XV әсир ноғай халықларының тарийхы сүўретленген драма» мавзуида маърузалар қилди.\nБундан сўнг меҳмонлар ва мажлис иштирокчилари олимнинг ижодиёти бўйича кенг турда тўхтаб ўтди.\nПрезентациянинг якуний қисмида эса савол-жавоблар, бадиий ўқишлар жой олди.\nҚҚДУ журналистика таълим йўналиши 3-курс талабаси


Windows 8.1 Windows XP`дан машҳурлик борасида ўзиб кетди » Скачать музыку бесплатно новинки музыки 2016-2017\nКомментариев: 0 Просмотров: 776 Дата: 2-07-2015, 19:08 Windows 8.1 нинг улуши биринчи марта Windows XP`никидан кўп бўлди. Бу ҳақда Net Marketshare сайтига асосланиб Kun.uz хабар берди.Ҳозирги кунда операцион тизимлар бозорида Windows 8.1 улуши 13,12 фоизни ташкил этмоқда. Бу пайтда эса Windows XP`нинг кўрсаткичлари 11,98 фоизга тенг.Windows 8.1 ва Windows XP дунёнинг иккинчи ва учинчи рақамли операцион тизимлари бўлиб турибди. Биринчи ўринда 60,98 фоизлик улушга эга бўлган Windows 7 мустаҳкам жойлашган. Булардан ташқари рейтингда 2,9 фоизга эга Windows 8 ҳамда 1,6 фоизлик улуш билан Windows Vista ҳам қайд этилган.Microsoft томонидан ишлаб чиқарилмаган операцион тизимлар орасида биринчиликни Mac OS X 10.10 Yosemite 4,54 фоизлик кўрсаткич билан эгаллаган. Linux эса бозорда 1,61 фоизлик улушга эга бўлиб турибди.


Ўзбек-қирғиз чегарасида кундузи одам отилмайди\n05 декабр 2020, Тошкент вақти: 20:21\nЎзбекистон ва Қирғизистон чегара хизмати масъуллари чегарабузарларга қарши кундузи ўқотар қурол қўлламаслик ҳақида келишиб олдилар.\nБу ҳақда Қирғизистон чегара хизмати раиси Тўқўн Мамитов 24 апрел куни Бишкекда ўтказилган матбуот анжумани чоғида билдирди.\nУнинг айтишича, аҳолига қарши қурол қўлламаслик бўйича ўзбек чегарачилари билан бўлган учрашув натижаларига кўра бугунги кунда чегарада ўлим билан тугаган ҳодисалар кузатилмаяпти.\n- Авваллари қўшни давлат чегарачилари қирғизистонликлар томонидан содир этилган чегарабузарлик ҳодисаларини яширишиб, муаммони ўз ҳудудларида ҳал қилардилар. Эндиликда улар очиқ ишлашга ўтдилар. Ҳозирда пода ҳайдаб юрган киши чегарани бузиб, қўшни давлат ҳудудига ўтиб кетса, чегарачилар қонунбузарни тутиб, бизга топшираяптилар, - деди Қирғизистон чегара хизмати раиси.\nТўқўн Мамитовга кўра, апрел ойи охирида ҳам Ўзбекистон ва Қирғизистон чегара хизматлари раҳбарлари чегара билан боғлиқ масалаларни ҳал қилиш учун учрашув ўтказишлари кутилмоқда.\nЭслатиб ўтамиз, жорий йилнинг 25-28 март кунлари Тошкентда чегара демаркацияси ва делимитацияси бўйича ўзбек-қирғиз ҳукуматлараро комиссиясининг мажлиси бўлиб ўтганди. Бу музокараларда Ўзбекистонни Бош вазирнинг биринчи ўринбосари Рустам Азимов, Қирғизистонни эса Бош вазирнинг хавфсизлик, ҳуқуқ-тартибот ва чегара масалалари бўйича ўринбосари Шамил Атаханов тамсил этганди.\nУчрашув чоғида томонлар чегара хавфсизлиги, божхона тартиби, паспорт-виза назорати, чегараолди ҳудудларини ривожлантириш, чегаралар демаркацияси ва делимитациясига оид масалаларни муҳокама қилганлар. Мазкур комиссиянинг кейинги мажлиси ҳам шу ой охирига белгиланган ва бу учрашув энди Қирғизистонда бўлиб ўтиши кутилмоқда.\nМарказий Осиёдаги икки қўшни давлат мустақилликка эришганидан буён ўтган 22 йил мобайнида Ўзбекистон ва Қирғизистон ҳукумати делегациялари чегаралар делимитацияси бўйича 8 та учрашув ўтказганлар, бироқ бу музокараларда чегарадаги баҳсли ҳудудлар бўйича айтарли келишувга эришилмаган.\nЎзбек-қирғиз чегараси қарийб 1400 километрга узанган. Ҳозирги пайтда унинг 354 километри аниқланмай қолмоқда. Бу ерда 50 дан ортиқроқ баҳсли ҳудуд жойлашган.\nБугунги кунда Ўзбекистон-Қирғизистон чегарасидаги 20 га яқин чегара-ўтказиш пунктларидан фақат биттаси – Ўш ва Андижон чегарасидаги “Дўстлик” чегара-назорат ўтказиш маскани очиқ турибди. Ўш ва Жалолобод вилоятларининг Ўзбекистон билан чегарадош ҳудудларидаги бошқа чегара бекатлари 2010 йил воқеаларидан сўнг ёпилган эди. Қирғизистоннинг Боткен вилояти билан Ўзбекистоннинг Фарғона вилояти чегарасидаги ўтказиш пунктлари эса шу йилнинг 5-7 январида юз берган Сўх мажоросидан сўнг ёпиб қўйилган. Орадан бир оз вақт ўтгач, сўхликларга Қирғизистон орқали юз километрга яқин йўл босиб, Ўзбекистонга бориб келиш имконияти яратилган.


Мақолалар мазкур саъна бўйича сараланган: Среда, 30 Март 2016\nГермания делегациясининг учрашувлари\nЎзбекистон Республикаси Ташқи ишлар вазирлигида 30 март куни Германия Федератив Республикаси федерал ташқи ишлар вазири, Европада хавфсизлик ва ҳамкорлик ташкилотининг амалдаги раиси Франк-Вальтер Штайнмайер билан учрашув бўлиб ўтди.\nТашқи бозор учун рақобатдош маҳсулотлар\nҚашқадарё вилоятида ташқи бозор учун харидоргир маҳсулотлар ишлаб чиқариш ҳажми ва турини кўпайтириш, уларнинг рақобатдошлигини ошириш, экспортчи корхоналарни ҳар томонлама қўллаб-қувватлаш борасида тизимли чора-тадбирлар кўрилмоқда. Натижада 2015 йилда қарийб 20 миллион АҚШ доллари миқдорида товарлар экспорт қилинди.\nИпакдан харидоргир буюмлар\nҚоровулбозор туманидаги “Наргиз Баҳор” масъулияти чекланган жамиятида янги турдаги уй-рўзғор буюмлари тайёрлаш йўлга қўйилди. Натижада бу ерда ишлаб чиқарилаётган маҳсулот тури ўн еттитага етди.\nсаноат тармоқларини ривожлантиришда муҳим аҳамият касб этмоқда\nШодлик ва ободлик қишлоқлари\nИнсон бахтли яшашга интилади. Жамиятда тинчлик-фаровонлик ҳукм сурса, айниқса, одамлар иқболи учун ҳамма шароит яратиб берилган бўлса, ушбу эзгу мақсад, албатта, рўёбга чиқади. Юртимизда ана шу омилларнинг барчаси мужассам. Ҳалол меҳнат қилиб, рўшноликка эришаман, деган киши учун имкониятлар етарли.\nЯнги завод ишга туширилди\nАнгор туманидаги “Толлошқон инвест” хусусий корхонаси томонидан йилига 2 миллион дона пишиқ ғишт ишлаб чиқариш қувватига эга завод ишга туширилди.\nБири кашфиётчи, бири раҳбар, бири жаҳонга танилган...\nҲар бир миллатнинг саодати, давлатларнинг тинчлиги ва фароғати ёшларнинг яхши тарбиясига асосланади. Шу маънода, Президентимиз раҳнамолигида таълим-тарбия тизимини тубдан ислоҳ қилиш масаласига устувор вазифа сифатида қараб келинаётгани бежиз эмас. Зеро, халқимиз Ватанимизнинг юксак тараққиётини, унинг порлоқ истиқболини суюкли фарзандларимиз қиёфасида, баркамол ёш авлод тимсолида, уларнинг яратувчанлик кучида кўради.\nБизнес лойиҳа имконияти\nГулистон шаҳридаги “Барака текс” хорижий корхонаси вилоятдаги йирик экспортчи субъектлардан бири ҳисобланади. Бинобарин, бу ерда пахта толасидан тайёрланаётган калава ипнинг барчаси хитойлик ҳамкорларга етказиб берилмоқда.


ИККИНЧИ ЖАҲОН УРУШИ ҒАЛАБАСИДА ЎЗБЕКИСТОННИНГ РОЛИ – oliymahad.uz\nИККИНЧИ ЖАҲОН УРУШИ ҒАЛАБАСИДА ЎЗБЕКИСТОННИНГ РОЛИ\nФашистлар 1939 йилда Иккинчи жаҳон урушини бошлаб юбордилар. 1941 йил 22 июнда эса собиқ Совет Иттифоқига ҳужум қилдилар. Ушбу уруш бир халқ ва бир мамлакатнинг бошига тушган офат бўлмай, умумжаҳон ҳаёти ва келажагини барбод этувчи даҳшатли ҳодиса эди. Шу муносабат билан Ўзбекистоннинг бу урушдаги иштироки қандай бўлган, деган савол туғилиши табиийдир.\nҚийинчилик ва хомашё етишмаслигига қарамасдан, Тошкент тўқимачилик комбинати фронт учун 410 милён метр газлама ишлаб чиқарди. Шунингдек, кўп миқдорда озиқ-овқат маҳсулотлари жўнатилди. Чунончи, 1 282 000 тонна ғалла, 482 000 тонна картошка ва сабзавот, 1000 тонна полиз маҳсулоти, қуруқ ва ҳўл мевалар шулар жумласидандир. Фақат 1941 йилнинг иккинчи ярмида 59 минг бош от фронтга олиб кетилди. Республиканинг ҳар бир вилояти, шаҳар ва тумани ҳамда айрим шахслар жангчиларга ёрдам қўлларини чўздилар.\nМасалан, 1942 йилнинг бошларида Бухоро вилоятидан 4059 жуфт иссиқ кийим, 9380 жуфт жун пайпоқ ва қўлқоп, 5660 қалпоқ, 2750 шим, 3000 пўстин, 18,5 минг литр вино, қуруқ мевалар олинди. 1943 йилнинг бошларида Ленинградга Андижон вилоятидан 7884 кило ун ва буғдой, 5496 кило ёрма буғдой, 1160 кило гуруч, 418 бош қўй, 8510 кило қуруқ мева, Қорақалпоғистондан 224916 сўм нақд пул, 21614 кило буғдой, 5819 кило гўшт, 3700 кило гуруч жўнатилди. Қорақалпоғистондаги Мўйноқ балиқ комбинатидан 20 милён банка гўшт ва балиқ консерваси олинган эди.\nСурхондарё ва Тошкент вилоятлари ҳам жангчилардан ҳеч нимани аямадилар. 1942 йилнинг кузида Сурхондарёдан 5998 бош қорамол, 18 тонна асал, 28 тонна ёғ, 31 тонна қуруқ мева, 3000 литр вино олинди. Тошкентдан 52 вагонда озиқ-овқат маҳсулотлари юборилди. 1943 йили Сурхондарё вилояти фронт эҳтиёжлари учун 14 милён сўм нақд пул, 330 тонна гўшт ва ёғ, 530 тонна буғдой, 180 тонна қуруқ мева, 33168 дона тери топширди. Кийим-бош ва озиқ-овқат маҳсулотларини Самарқанд, Наманган, Хоразм ва бошқа вилоятлар ҳам фронтга жўнатиб турганлар. Шунингдек, ҳукумат вакиллари томонидан вагонларда катта миқдорда совғалар олиб кетилганлиги ҳақида маълумотлар мавжуд. Масалан, 1942 йили республиканинг бир гуруҳ вакиллари Ленинградга 600 вагон ун ва гўшт, 100 вагон гуруч, 60 вагон қуруқ мева олиб борганлар. Урушнинг тўрт йили давомида Ўзбекистон давлатга 4 806 000 тонна пахта, 54067 тонна пилла, 1 066 000 тонна ғалла, 195 000 тонна шоли, 108 000 тонна картошка, 374 000 тонна сабзавот ва ҳўл мева, 35289 тонна қуруқ мева, 57444 тонна узум, 1 593 000 тонна гўшт, 5 286 000 дона тери топширгани маълум.\nУлар ҳам мудофаа эҳтиёжларига сарфланган, албатта. Бундан ташқари, уруш йилларида Ўзбекистон аҳолиси мудофаа жамғармасига жами 649 900 000 сўм нақд пул ўтказиб берган. Ўзбек халқи ҳарбий хизматчиларнинг оилаларига ҳам катта ёрдам берган. Чунончи, 1943 йили уларга 13 858 500 сўм пул, 1 308 400 кило озиқ-овқат, 20 750 кийим-бош, 40 000 кубометр ёқилғи, 73 500 пуд ғалла, 10 000 бош қўй, 2000 бош қорамол топширилган, 350 уй қуриб берилган.\nШунингдек, ўзбек халқи Россия, Украина, Белоруссия, Молдавия ва бошқа жойлардан кўчириб келтирилган ўн минглаб кишиларга бошпана бериб, меҳрибонлик ва ғамхўрлик намуналарини кўрсатди. Жанг бўлаётган ҳудудлардан кўчирилган бир милён эркагу хотин ва бола бошпана, кийим-бош ва озиқ-овқат билан таъминланди. 200 минг етим боланинг талай қисмини ўзбек оилалари ўз қарамоғларига олдилар, фарзандларидан кам кўрмай тарбияладилар. Ўзбек халқи жангга кетган турли миллат вакилларининг оилаларидан ҳам моддий ёрдамини аямади. Минглаб болалар Болалар уйларига жойлаштирилди. Давлат томонидан берилган ёрдам етарли бўлмагани учун ўзбек халқи уларни иқтисодий жиҳатдан қўллаб-қувватлаб турди. Ўзбекистон 113 ҳарбий касалхона – госпитални ҳам оталиққа олди. 1943 йилнинг ўзида ҳарбий хизматчиларнинг оилаларига 24 милён сўм нақд пул, 300 минг кийим-кечак, 50 минг бош қорамол, 40 минг центнер ғалла, 20 минг центнердан ошиқ сабзавот берилди.\nЎзбекларнинг талай қисми “Ишчи батальони”га – Россияга сафарбар қилинди. Уларнинг орасида 16 ёшдан ошган ва ҳунар билим юртини тамомлаган ёшлар ҳам бор эди. 1943 йилга тегишли маълумотда кўрсатилишича, “Ишчи батальони”дагиларнинг сони 155 минг кишидан иборат бўлган. Уларнинг ёши асосан 40-50 ва ундан ҳам ортиқроқ эди. Кўпчилиги қишлоқ аҳолиси ҳисобланиб, рус тилини билмаслиги ва совуқ ҳавога мослашмагани орқасида кўп қийинчилик ва машаққатларни бошдан кечирган. Яшаш шароитларининг оғирлиги ва ўзларининг эскирган кийимларида ишлашлари оқибатида ниҳоятда азоб-уқубат чекканлар. Мен ўзим Сибир госпиталида даволанаётганимда, ўлкамиздан борганларнинг гадойчилик қилиб юрганлигининг гувоҳи бўлганман. Уларнинг соч-соқоллари ўсган, кийимлари ямалган ва кир босган эди. Уларнинг айтишига қараганда, очлик ва касалликдан ўлаётганлар оз бўлмаган. “Ишчи батальони”даги кишилар Ўрол, Қарағанда, Куйбишев, Саратов, Горкий, Омск, Новосибирск, Москва, Тула, Ярославл, Красноярск, Хабаровск, Кемерово, Челябинск, Свердловск, Перм, Иркутск, Архангелск, Бошқирдистон, Татаристон, Удмуртия ва бошқа жойлардаги саноат корхоналари ва конларда ярим оч ҳолда меҳнат қилганлар. Ким қанчаси она юртидан узоқ жойларда кафансиз кўмилганлар.\nТошкент темирйўлчилари вагонларда турли хил жиҳозларни юбордилар. Собиқ Сталинградни тиклаш учун 350 нафар қурувчи борди. Хоразмликлар Харковга ҳар хил қишлоқ хўжалик техникасини жўнатдилар. 1943 йил август ойида республикадан озод қилинган жойларга 1152 трактор, 25 комбайн, 1138 омоч, 38 сеялка олиб кетилди.\nСентябрь ойининг охирларида озиқ-овқат маҳсулотлари ва жиҳозлар тўлдирилган 374 вагон жўнатилди. 12 октябрда Украинага 450 вагонда совғалар билан бирга 300 тонна ғалла, 8300 бош қорамол, 10 минг жуфт оёқ кийим, 200 минг газлама моллари, касалхона, мактаб ва радиоузеллар учун жиҳозлар юборилди. Воронеж ва Курск шаҳарларига 275 бош қорамол, 72 тонна ғалла, 24 тонна қуруқ мева олиб кетилди. Булардан ташқари, республика бўйича 300 тонна ғалла, 180 тонна қуруқ мева, 10 минг жуфт оёқ кийим, 200 минг метр газлама, 2600 минг сўм нақд пул, юк машинаси, телефон станцияси жўнатилди. Украина учун 350 трактор, 200 автомашина, 50 комбайн, 1500 омоч берилди. Ставропол ўлкасига 1142 трактор, 400 сеялка 1142 нафар агроном ва ҳайдовчиси билан жўнатилди. Озод қилинган жойларга Сурхондарё, Қашқадарё ва Бухоро вилоятлари 50 минг бош қўй ва 190 минг бош қорамол юборган. Шунингдек, немис-фашистларидан тозаланган республика ва вилоятларга 1944 йили 100 000 китоб совға қилинган эди.\nЎзбекистонда ҳарбий соҳада ҳам беқиёс ишлар амалга оширилди. Хусусан, республикада 15 дивизия ва бригада тузилиб, уларда ўзбеклар салмоқли ўринни эгалладилар. Ўша ҳарбий қисмлардан ташқари ўн минглаб навқирон йигит ҳаракатдаги армия сафларига юборилди. Тошкентдаги ҳарбий билим юртлари фронт учун бир неча минг командир ва сиёсий ходимларни тайёрлади. Урушнинг дастлабки ойларида Тошкент шаҳрининг ўзидан 100 минг йигит ва қисман аёллар ҳарбий хизматга жалб қилинди. Айрим маълумотларга кўра, Ўзбекистондан бир милён киши фронтга олинган. Бироқ бу рақам унчалик тўғри эмас, деб ҳисоблайман. Чунки Олмонияда тузилган “Туркистон легиони” 1 милён 800 минг кишини ўз ичига олган. Бу легионнинг раҳбарларидан бирининг сўзича, унинг таркибида тожик, қозоқ, туркман ва қирғизлардан ташқари ўзбеклар ҳам бўлган.\nМаълумки, жанг майдонларида ярим миллионга яқин ўзбек ҳалок бўлиб, қолган ярим миллиони ватанига қайтган. Бу икки рақам бир-бирига қўшилса, бир милён бўлади. Энди “Туркистон легиони”дагилар ҳисобга олинса, жангга тортилган ўзбекларнинг сони анча ошиб кетади. Ўзбеклар Украина, Белоруссия, Москва, Сталинград, Кавказ, Қрим, Курск, Днепр, Марказий ва Жануби-шарқий Европадаги жангларда қатнашиб, Берлингача бордилар. Шунингдек, Япония билан урушда иштирок қилдилар, партизан урушларида мардонавор курашдилар.\nИккинчи жаҳон урушида ўша даврда мустақил бўлган 73 та давлатдан 62 таси иштирок этган ва бу жараён ер аҳолисининг 80 фоизини қамраб олган. Урушга аралашмай қолган 11 та давлат ҳам у ёки бу жиҳатдан қайсидир тарафга ён босишга мажбур бўлди. Жанговар ҳаракатлар 40 та давлат, уч қитъа ва тўрт океанда олиб борилган. 110 миллион қуролли аскар иштирок этган бу урушда тахминий ҳисоб-китобларга кўра, 60 миллион киши қурбон бўлган. Шу боис ҳам бу уруш чин маънода ҳақиқий Жаҳон урушига айланиб кетгани эътироф этилади\nИккинчи Жаҳон уруши йилларида Ўзбекистон аҳолиси тахминан 6.5 млн кишини ташкил қиларди. Жанглар кечаётган ҳудудлардан мамлакатимизга 1.5 миллион нафардан ортиқ киши кўчириб келинган ва уларнинг ҳаммасига бағрикенг юртдошларимиз ўзлари ҳам урушни бошидан кечираётганларига қарамай бор меҳрларини беришган.\nБугун Мустақиллик шарофати ила ўша мудҳиш уруш йилларининг азобини тортган ва тирик қолган бахтли кишилар ҳаёт гаштини суриш шарафига муяссар бўлдилар. Хусусан, Ўзбекистон Республикаси Президенти Шавкат Мирзиёевнинг мамлакатимизда 9 май умумхалқ байрами – Хотира ва Қадрлаш куни ўтказилиши, шунингдек, Иккинчи жаҳон урушида ҳалок бўлганларнинг хотирасини абадийлаштириш, бугун ҳам сафларимизда туриб Ватан обрў-эътиборини юксалтиришга, ёшларни маънавий-ахлоқий жиҳатдан тарбиялашга ҳисса қўшаётган фахрийларни эъзозлаш ҳамда фашизм устидан қозонилган ғалабанинг 73 йиллиги нишонланиши муносабати билан уруш қатнашчилари ва ногиронларини моддий рағбатлантириш мақсадида фармони қабул қилинди. Унга асоса, иккинчи жаҳон уруши қатнашчилари ва ногиронларига 5 000 000 (беш миллион) сўм миқдорида бирйўла тўланадиган пул мукофоти белгиланди. Бу эса уларга кўрсатилаётган юксак эътиборнинг бир ёрқин намунасидир.\n351200cookie-checkИККИНЧИ ЖАҲОН УРУШИ ҒАЛАБАСИДА ЎЗБЕКИСТОННИНГ РОЛИno\nОлдинги“Усмонли турклар” даврида қурилган масжидлар: ҳозирги Туркия ҳудуди 82693 та жомеъ мавжудКейингиҚориямизга омад тилаб…


Дунёдаги энг йирик нефть компанияларидан бирининг юқори лавозимли ходими 14 йилга қамалди\n15:46 / 16.12.2016 4663\nХитой миллий нефть-газ корпорацияси CNPC’нинг Хунань шаҳридаги филиали собиқ бош директори Сюй Цайго 21,4 миллион юань (3,01 млн доллар) миқдорида пора олгани учун 14 йиллик қамоқ жазосига маҳкум этилди.\nСиньхуа агентлигининг маълумотларига кўра, Хунань шаҳар суди жума куни шундай қарор чиқарган. Унга кўра, Сюй Цайго беш миллион юань миқдорида жарима ҳам тўлайди.\nСуд қарорига кўра, CNPC филиали собиқ бош директори 2005-2013 йилларда ўз хизмат вазифасини суиистеъмол қилган. У Хитой Коммунистик партияси таркибидан 2015 йилнинг октябрида четлатилди.\nЭслатиб ўтамиз, Си Цзиньпин ХКП МҚ бош котиби (2012 йилнинг ноябри) ва ХХР раиси (2013 йилнинг марти) лавозимларига келганидан сўнг мамлакатда коррупция билан кенг қамровли кураш кампанияси бошланди. Ўшандан бери минглаб амалдорлар партия интизомини бузганлик ва коррупцияда айбланиб жазога тортилди.\nМаълумот учун, CNPC дунё нефть-газ саноатидаги энг йирик етказиб берувчи ва пудратчи саналади. Компания бош қароргоҳи Пекинда жойлашган. У жаҳоннинг 29 давлатида нефть-газ инвестиция амалиётларини олиб бориб, дунёнинг энг йирик 50 нефть компаниялари рўйхатида учинчи ўринни эгаллайди.\nFT: АҚШ Хитой билан тайёргарлик музокараларидан бош тортди\nХитойда 20 шифокор беморга галма-галдан юрак массажи қилди\nХитойда энг чуқур мовий туйнук аниқланди


19 апрел 2021, Тошкент вақти: 07:16\n"Imzo Akfa" корхонасида ишчилар ётоғи билан қолиб ишламоқда.\n3 август куни Озодликка келган фотосуратларда корхонада полга кўрпачалар тўшалганини кўриш мумкин.\nБеш юздан зиёд ишчига эга "Imzo Akfa" корхонасининг 4 август куни Озодлик суҳбатлашган Kадрлар бўлими ходими коронавирус хавфи сабаб ходимлар ўз хоҳишларига кўра ётиб қолиб ишлаётгани ва бу хавфли вирус тарқалиши олдини олиш бўйича вақтинча чора эканини айтди.\nБу суҳбатдош сўзининг тасдиғи сифатида завод ичидан ўзи олган суратларни Озодликка юборди.\n"Imzo Akfa" корхонасида 3 август куни олинган сурат.\nЗаводнинг Озодлик суҳбатлашган ишчилари Ўзбекистон меҳнат қонунчилигига зид тарзда кунига 10 соатлаб ишлатилаётганликларини ҳам иддао қилишди.\n"Imzo Akfa" корхонасидан олинган сурат.\nОзодлик билан телефон суҳбатида "Imzo Akfa" корхонасининг Кадрлар бўлими мулозими "коронавирус карантини сабаб корхонада ходимлар ўз хоҳишларига кўра ётиб қолиб ишлаётгани, уларга ҳамма шароит яратиб берилаётгани, бепул овқат берилаётгани"ни айтди.\nҲоким Ортиқхўжаев vs. тадбиркор Ортиқхўжаев\n15 июль куни Тошкент шаҳри ва Тошкент вилоятида пандемия билан боғлиқ вазият муҳокамасига бағишланган видеоселектор йиғилишида президент Мирзиëев пойтахтдаги вазиятни кескин танқид қилиб¸ Ортиқхўжаевга ҳайфсан эълон қилган эди.\n"Коронавирус тарқалишининг олдини олиш ва даволаш бўйича Тошкент шаҳридаги ишларни талаб даражасида ташкил этмагани, эпидемиологик вазиятнинг салбий ўзгаришларига тайёр бўлишни таъминламагани, бу касаллик билан “пастга тушиб” мукаммал шуғулланмагани учун Соғлиқни сақлаш вазири Алишер Шодмонов ва Тошкент шаҳар ҳокими Жаҳонгир Ортиқхўжаевга ҳайфсан эълон қилинди"¸ деб хабар берди президент матбуот хизмати бу йиғилиш ҳақида.\nДавлатдаги муҳим лавозимни эгаллаган Ортиқхўжаевнинг хусусий ширкатларига миллиардлаб долларлик давлат буюртмаларининг очиқ тендерсиз берилаëтгани ҳақида ҳозирга қадар Озодлик ва Ғарб тадқиқотчилари қатор суриштирувларини эълон қилган.\nКарантинда ишчиларни ëтиб ишлатишнинг аччиқ рақамлари\nИюнь ойида Озодлик Самарқанддаги "СамАвто" заводида ётиб ишлатилган камида икки ходимда коронавирус аниқлангани, улардан бири ҳаётдан кўз юмгани ҳақда хабар берган эди.\nУшбу ҳолат ортидан заводда ишчиларни ётоғи билан ишлатиш тўхтатилганди.\n"Ўзавтосаноат" таркибига кирувчи яна бир завод Андижоннинг Асака шаҳридаги "UZAUTO MOTORS" корхонасида 15 кунлик сменада ётиб ишлаган 56 ёшли ишчи 3 июнь куни кўричаги ёрилиб ўлгани ҳақда Озодлик хабар берганди.\nМарҳумнинг яқинлари ва ҳамкасблари унга смена пайти вақтида тиббий ёрдам кўрсатилмагани оқибатида вафот этганини айтган эди.\nУшбу ҳолат ортидан ҳуқуқ фаоллари завод қаршисида ишчиларнинг хоҳишига зид тарзда мажбурлаб ётоғи билан ишлатишни тўхтатиш талаби билан норозилик акцияси ўтказганди.\nШу йилнинг май ойида Хоразм вилоятининг Ҳазорасп тумани Питнак шаҳридаги автомобиль заводи ишчилари ҳам завод ҳудудида антисанитария ҳолатида ётоғи билан ишлатилаётганликларини Озодликка айтишган эди.\nЎзбекистон Соғлиқни сақлаш вазирлиги 4 июнга келиб келиб мамлакатда коронавирус юқтиргани тасдиқланганлар 26 минг нафардан ошганини маълум қилди.\nКоронавирус энг кўп аниқланган ҳудуд Тошкент шаҳридир. Соғлиқни сақлаш вазирлиги статистикасида Тошкентда коронавирусни юқтирганлар 15 мингдан кўпроқни ташкил этади.


Нодирбекнинг ғалабасида Шахмат федерацияси нима каромат кўрсатган? | Qalampir.uz\nНодирбекнинг ғалабасида Шахмат федерацияси нима каромат кўрсатган?\nИнтервью\t04 Январь 16:59 9453\nБуёғи ўзбекчилик. Сут берган сигир қолиб, уни соққан қаҳрамон бўлади. Сигир бечора эски оҳор билан қолиб кетаверади. Бунинг галдаги мақолага ҳеч даҳли йўқ. Шунчаки, эсимизга тушиб қолди.\nХабарингиз бор, ўтган йил охирида 17 яшар Нодирбек Абдусаттаров Шахмат бўйича Жаҳон чемпиони бўлди. Бугун у кўп ёшларга намуна қилиб кўрсатиляпти. Нодирбекнинг ғалабаси, муваффақияти шак-шубҳасиз Янги Ўзбекистонда спортга, ёшларга, айниқса, Нодирбек каби ёшларга яратиб берилган шароитлар, мисилсиз ва тенги йўқ ислоҳотлар билан боғланмоқда. Ушбу мақтов ва ашъорларнинг бир учига 2019 йилда Нодирбекни Москвада ўтган “Aeroflot – 90” турнирига юбориш учун пул топиб беролмаган Шахмат федерацияси ҳам эгалик қилмоқда.\nХўш, Нодирбекнинг бир неча йиллик тинимсиз меҳнати ва бугунги ютуғи ортида Шахмат федерациясининг ўрни борми? Унинг бу ютуғида федерация қандай каромат кўрсатган? QALAMPIR.UZ айнан шу савол билан Туризм ва спорт вазири – Шахмат федерацияси раиси Азиз Абдуҳамиковга юзланди.\n“Нодирбекнинг ғалабаси – бу кўп йиллик меҳнат. Бугун биз уни марҳум устози Дмитрий Қаюмов ва бошқа мураббийларини ҳам тақдирладик. Бир шахматчини ўстириш жуда ҳам катта меҳнат ва сабр талаб этади. Бу – биринчи навбатда ота-онасининг меҳнати. Ундан кейин мураббийлар ва унга масъул бўлган ташкилотларнинг, жумладан федерациянинг ҳам меҳнати, десак тўғри бўлади.\nШахмат федерациясида ҳам жуда қийин вазиятлар бўлади. Кўп йиллар давомида Шахмат федерациясига яхши эътибор қаратилмагани ҳам кўзга ташланади. Ўтган бир йил давомида федерация фаолиятини яхшилаш активлаштиришга ҳаракат қиляпмиз. Молиявий нуқтаи назаридан ҳам қўллаб-қувватлаяпмиз”, дейди федерация раиси.\nУ сўзида давом этиб олдинги даврда шахматга катта маблағ ажратилмагани ва баъзи камчиликлар бўлганини ҳам урғулади. Бироқ Абдуҳакимов тилга олган олдинги давр охирги 5 йилми ё 2016 йилгача бўлган 25 йил, буниси ноаниқ.\n“Олдинги даврга назар ташласак, йирик мукофот фондлари билан мусобақалар ўтказилмаганини кўришимиз мумкин. Самарқандда Амир Темур турнири ўтказилди ва 25 минг АҚШ долларлик фонд ташкил этилди. Бундан ташқари, Тошкентда Президент кубоги бўлди, унга ҳам 50 минг доллар миқдорида маблағ ажратилди. Шу билан бирга, вилоятларда ҳам турли турнир ва мусобақаларга маблағ ажратилиб, ёш шахматчиларга кенг имконият яратилмоқда. Бир нарсани яхши билишимиз керак, вилоятларда барча спорт федерацияларининг масъуллари бор, у ерда ҳам иқтидорли ёш шахматчилар меҳнат қилишади. Албатта олдинги йилларда бўлган хатолар ҳам мавжудлигини тан олишимиз керак. Шахматчи опа-сингил Тоҳиржоноваларга эътибор берилмаётганини кўпчилик танқид остига олади. Тан олиш керак, бу – ҳақиқат. Ҳозирги кунда улар билан тўғридан тўғри алоқадамиз. Керакли шарт-шароит қилиб беришга ҳаракат қилмоқдамиз”, дейди вазир.\nАбдуҳакимов сўзида давом этаркан, Нодирбек Абдусатторовнинг кейинги беш йиллиги ва унга яратиладиган шароитлар, қолаверса, дунёнинг профессионал мураббийлари унга устозлик қилиши ҳаракатида эканини алоҳида таъкидлади.\n“Биласизми, аслида шахматчилар – ақл одамлари. Улар ортиқча талаб ҳам қўйишмайди. Керакли шароит яратилса бўлгани. Бугун энг муҳим масала – Нодирбек Абдусатторовнинг олдиндаги беш йилликдаги тақдири ва ривожланиши, десак тўғри бўлади. Нодирбек ўз устида ишлаши учун дунёнинг энг кучли мураббийларни жалб қилишни ҳам режа қилганмиз. Бу борада Рустам Қосимжонов бизга кўмаклашадилар. Бу катта масъулият. Дунёнинг йирик мураббийлари Ўзбекистонга келмаган тақдирда Нодирбекни ўша давлатга юбориб ўз устида ишлашига шароит қилиб беришни режа қилганмиз. Нодирбекни кенг имкониятлари бор ва ишонамизки, у дунёда эътироф этиладиган классик шахмат бўйича шахмат тожини Ўзбекистонга олиб келади”, дейди Азиз Абдуҳакимов.\nАзиз Абдуҳакимов шахмат Вазир Жаҳон чемпиони Нодирбек Абдусаттаров\n24 Январь 17:35 66617\n23 Январь 20:24 64680\n23 Январь 11:39 61010\n25 Январь 11:32 55396\n24 Январь 09:34 55283


“Локомотив” янги футболчиларни таништириш маросимини ўтказди\n20.02.2016 17:43 | ПФЛ\n20 февраль куни Тошкентнинг “Локомотив” футбол клуби мавсумлар оралиғида жамоага келиб қўшилган футболчиларни жамоатчиликка таништириш маросимини ўтказди.\nБу ҳақида клуб расмий сайти хабар бермоқда.\nЎзбекистон профессионал футбол лигасининг якунланган мавсумида кумуш медалларини қўлга киритган тошкентликлар таркибида янги мавсумдан бошлаб Сервер Жепаров, Кахи Махарадзе, Сардриддин Абдуллаев, Шерзод Файзиев ҳаракат қиладиган бўлди.\nИкки карра Осиёнинг энг яхши футболчиси деб топилган Ўзбекистон миллий терма жамоаси аъзоси Сервер Жепаров тадбир давомида Жанубий Кореянинг “Ульсан Хюндай” клуби билан шартномаси тугагач, “темирйўлчилар” таклифини қабул қилганини айтиб ўтди. Таъкидлаш керакки, “Локомотив” 33 ёшли тажрибали футболчи учун профессионал футболчилик фаолиятидаги саккизинчи клуб бўлади. Бунга қадар Жепаров “Навбахор”, “Пахтакор”, “Бунёдкор”, “Сеул” (Жанубий Корея), “Аш-Шабоб” (Саудия Арабистони”), “Сеонгнам” (Жанубий Корея) ҳамда “Ульсан” (Жанубий Корея) жамоаларида фаолият олиб боришга улгурган.\nЎзбекистон миллий терма жамоаси сафида 113 ўйинда майдонга тушиб, 25 голга муаллифлик қилган Сервер Жепаров “Локомотив” таркибида 8-рақамда тўп тепадиган бўлди.\nЖамоа сафига келиб қўйишлаган бошқа футболчилар – Файзиевга 37, Абдуллаевга 7 ва Махарадзега 5-рақамли футболкалар тақдим этилди.\nШунингдек, Тошкентнинг “Локомотив” футбол клуби янги мавсум учун махсус уй ва сафар ўйин кийимларини ҳам намоийш қилди.\nШуни қўшимча қилиш керакки, “Локомотив” мавсумдаги илк расмий ўйинини Осиё чемпионлар лигаси-2016 гуруҳ босқичи доирасида Саудия Арабистонининг “Ал-Иттиҳод” жамоасига қарши ўтказади. Ўйин 23 февраль куни, 15:00да, “Локомотив” стадионида бўлиб ўтади.\nФото: "Локомотив" матбуот хизмати


«Норма Маслаҳатчи» газетасининг 2020 йил 28 июль 30-сони - Gazeta.Norma.uz\n«Норма Маслаҳатчи», №30, 2020й. 28 июль\nХорижий капитал иштирокидаги компания таркибида тенг улушларга эга иккита муассис бор. Улардан бирининг устав фондидаги улуши охиригача шакллантирилмаган. Бир муассис бошқа муассиснинг устав фондини шакллантириш бўйича қарзини сўндириши мумкинми?\n2006 йилда корхона давлат объектини хусусийлаштирган. Хусусийлаштириш тўғрисидаги ҳужжатда, шу жумладан объект ордерида ва фармойишда Давлат мулк қўмитаси томонидан объектнинг асосий фаолиятини сақлаб қолиш ёки юритиш муддатлари белгиланмаган. Корхона реконструкция қилиш орқали ушбу объектнинг асосий фаолиятини ўзгартиришни режалаштиряпти. Бирон-бир норматив-ҳуқуқий ҳужжатда объектни хусусийлаштиришда унинг асосий фаолиятини сақлаб қолиш муддатлари белгиланганми?\nКорхонада 100 дан ортиқ дебиторлар мавжуд, уларнинг қарзи 1 млн сўмдан 4 млн сўмгача бўлган миқдорни ташкил этади. Харидор томонидан қарзни тан олиш тўғрисидаги хат мавжуд бўлганда, корхона банкка акцептсиз тўлов талабномасини беришга ва қарзни ундириш учун судга мурожаат қилишга ҳақли. Бироқ даъво қиймати 20 БҲМдан кам бўлганда иқтисодий суд даъвони одатий тартибда кўриб чиқиш учун қабул қилмайди (ИПК 203-2-м.). Дебиторлар ўз навбатида, қарз тан олинишини имзолашдан бўйиин товлаш ёки рад этишга уринадилар, шу сабабли акцептсиз талабнома тақдим этишнинг имкони бўлмайди. Кўпчилик қарздорлар узоқ ва бориш қийин бўлган туманларда жойлашган бўлиб, корхонада ҳар бир муайян ҳолат бўйича ходимларни хизмат сафарига юборишнинг имкони йўқ. 20 БҲМдан кам бўлган миқдордаги қарзлар дебиторлардан қандай ундирилади?\nЎриндош ходим 14.06.2011 йилдан 3.06.2020 йилгача ишлаган. Ходимнинг аризасига биноан («2011 йилдан 2018 йилгача ишланган даврда фойдаланилмаган меҳнат таътили учун компенсация тўлашингизни сўрайман») 14.06.2011 йилдан 3.06.2018 йилгача бўлган давр учун ҳар бир йил учун 9 кун ҳисобидан 8 йилга компенсация тўлаш тўғрисида буйруқ тузилган («фойдаланилмаган таътилнинг белгиланган энг оз муддатидан ортиқча қисми учун компенсация ҳисоблансин»). Умумий сони – 72 кун. 2018 йилда компенсация ҳисобланди ва тўланди. Ҳозирги кунда ишдан бўшатишда у 2019 йил (24 иш куни) учун таътил пули ва 2020 йилнинг 5 ойи (10 иш куни) учун компенсация олади. Бунда у 2011–2018 йиллар учун таътил пулини тўлашни талаб қилди. Ходимга фойдаланилмаган таътилнинг белгиланган энг оз муддатидан ортиқча қисми учун компенсация тўланган бўлса, 2011–2018 йиллар учун таътил пулини тўлаш тўғрисидаги талаби қонунийми?\nКорхона Тошкентда жойлашган эди. Ҳозир юридик манзилини Самарқандга ўзгартирган. Тошкентда ишга қабул қилинган ходимлар борасида қандай йўл тутилади, улар корхонанинг юридик манзили ўзгарганда Самарқандга ишлашга ўтказиладими? Шартномалар қандай тартибда ва қайси асосларга кўра бекор қилинади?\nХодима ўриндошлик бўйича ишлайди, яқинда ҳомиладорлик ва туғиш таътилига кетмоқчи. Ўриндошга ҳомиладорлик ва туғиш бўйича нафақа берилиши лозимми? Лавозим ва касбларни ўриндошликда олиб бориш тўғрисидаги низомга кўра у бундай ҳуқуққа эга, бироқ иш берувчилар бундай тўловни тўлашга мажбурми?\nХодим корхонада 2019 йил 1 майдан 2020 йил 1 майгача ишлаган. Корхонанинг меҳнат ва жамоа шартномасида меҳнат таътилини ҳисоблаш учун стаж МКнинг 142-моддасига мувофиқ ҳисобланиши назарда тутилган. Хусусан, таътил учун стажга давомийлиги 2 ҳафтадан ортиқ бўлган иш ҳақи сақланмайдиган таътиллар даври киритилмайди. Ходим ишлаган даврида танаффуслар билан бир неча марта иш ҳақи сақланмайдиган таътилда бўлган. Умумий ҳажми 84 кундан иборат, бироқ ҳар бир узлуксиз қисми 2 ҳафтадан кам бўлган, фақат биттаси узлуксиз 28 кунни ташкил этган. Ишланган давр бўйича меҳнат таътилини ҳисоблаш учун стаждан неча кун чиқариб ташланиши лозим?\nПрезидентнинг ҳар йилги фармонларига мувофиқ бир йил давомида тақдим этиладиган қўшимча байрам кунлари ходимларнинг меҳнат таътилидан чегирилади. Ташкилот смена бўйича ишлайдиган ходимларнинг меҳнат таътилидан қўшимча байрам кунларини чегириб ташлаши лозимми?\nМЧЖ ходимаси ҳомиладорлик ва туғиш таътилига кетма-кет учинчи марта чиқяпти. Ҳар гал меҳнатга лаёқатсизлик варақасини тақдим этяпти. Ташкилот 2 та касаллик варақаси бўйича, яъни ҳар бирида 126 календарь кун учун ҳақ тўлади. Ташкилот учала меҳнатга лаёқатсизлик варақаси учун ҳақ тўлаши шартми?\nмаҳаллий ишлаб чиқарувчидан олганда… Чет эл ваколатхонаси (ДМ ташкил этмаган ҳолда) ўз эҳтиёжлари учун автосалондан маҳаллий ишлаб чиқарилган (GM Uzbekistan) енгил автомобилни сотиб олмоқчи. Маҳаллий ишлаб чиқарувчидан автомобиль сотиб олишда қандай тўловлар ва солиқлар тўланиши лозим?


Ўзбекистон кубоги ғолибига совринни ким топшириши маълум\nОсиё футбол конфедерацияси президенти Шайх Салмон бин Иброҳим ал-Халифа расмий ташриф билан юртимизга келди.\nБу ҳақда Ўзбекистон футбол федерациясининг расмий сайти маълум қилди.\nМеҳмонни Ислом Каримов номидаги Тошкент халқаро аэропортида Ўзбекистон футбол федерацияси президенти Умид Аҳмаджонов, Жисмоний тарбия ва спорт давлат қўмитаси раиси Рустам Қурбонов, федерация масъуллари ҳамда оммавий ахборот воситалари ходимлари кутиб олди.\nТашриф доирасида ОФК президенти бир қатор расмий учрашувлар ўтказиши кўзда тутилган. Жумладан, Шайх Салмон бин Иброҳим ал-Халифа юртимизда футболни ривожлантириш ва уни ёшлар орасида янада оммалаштириш мақсадида амалга оширилаётган ишлар билан яқиндан танишади.\nШунингдек, у бугун бўлиб ўтадиган “Бунёдкор” — “Локомотив” жамоалари ўртасидаги Ўзбекистон кубоги финал учрашувини бевосита стадиондан кузатиб боради ҳамда ғолиб жамоага бош совринни топширади.\nМазкур рукндаги бошқа мақолалар: « Виталий ДЕНИСОВ: Ўзбекистон паспорти, паловнинг таъми ва жаҳон футболидаги глобал муаммо ҳақида гапирди\tЎзбекистон вакиллари жаҳон чемпионатида 10 та олтин медални қўлга киритди »


Коронавирус эффекти: вилоятларга йўл ҳақи қанчага ва нега ошди? | Qalampir.uz\nКоронавирус эффекти: вилоятларга йўл ҳақи қанчага ва нега ошди?\nТаҳлил\t17 Март 20:36 11220\nЖорий йилнинг 15 март куни Франция Республикасида бўлиб қайтган 1 нафар Ўзбекистон фуқаросида COVID-19 коронавирус инфекцияси аниқлангани ҳақида айтгандик. Шундан сўнг, бошқа давлатларда бўлганидек Ўзбекистонга унинг ваҳимаси ҳам кириб келди. Кимдир уйига қоплаб сабзавотларни ғамлашни бошлади, кимдир бор ойлигига гўшт маҳсулотлари сотиб олаётган бўлса, яна кимдир ҳожатхонасини пачкалаб қоғозга тўлдирмоқда.\nКасаллик кенг тарқалишининг олдини олиш учун Ҳукумат томонидан карантин эълон қилиниб, асосан маҳаллий ҳудудлардан келган талаба-ўқувчилар уйга қайтишни бошлади. Тошкентдан қайтаётган йўловчилар сони кескин ошгач, йўл ҳақи ҳам ўз навбатида ошиб кетди. Ижтимоий тармоқларда эса унинг муҳокамаси авж олмоқда. Тармоқ фойдаланувчилари ҳайдовчиларни инсофсизликда, қийин шароитда пул ишлаб олишни мақсад қилганликда айблашмоқда. Масъул идоралар эса бунга йўл қўймасликни ваъда қилди. QALAMPIR.UZ таҳририяти бу борада ўз журналистик суриштирувини олиб борди ва танганинг иккинчи тарафини кўрсатишга ҳаракат қилди.\nАввалига Самарқанд, Бухоро, Навоий вилоятларига қатновчи автомобиллар тураргоҳига бордик. Самарқандга қатновчи ҳайдовчилардан бири билан суҳбатлашдик. Унга кўра, йўл ҳақи ростан ҳам ошган. Йўловчиларни 80 минггача бўлган нархда олиб бориб қўйишмоқда.\n“Йўл ҳақини ошириш менга керак эмас. Битта мижоздан Саманқанддан Тошкентга 50 минг сўм, Тошкентдан Самарқандга ҳам 50 минг сўмдан оладиган бўлсак бизга маъқул тушади. Байрам ва коронавирус сабабли вилоятларга қайтувчи йўловчилар сони ошиб кетди. Самарқанддан Тошкентга бўш келяпмиз. Шунинг ҳисобига нархлар оширилди”, дейди ҳайдовчи.\nБундан ташқари, ҳайдовчи Тошкент-Самарқанд йўлида ўрнатилган яширин радарлар борлиги, йўлларда ҳаракатланаётган радар ўрнатилган машиналар сони кўпайгани, машиналарнинг бутловчи қисмларнинг қимматлиги ҳақида гапирди. Бу орада бир неча йўловчиларга ҳам микрофон тутдик. Бироқ уларнинг аксарияти бу ҳолатга изоҳ беришни истамади.\nШундан сўнг, Жиззах, Сирдарё ҳайдовчиларига саволлар билан юзландик. Уларга кўра, одатда кечаси қатнайдиган машиналар йўл ҳақи кундузгига нисбатан қиммат бўлади. Байрам ёки шу каби йўловчилар сони ортгач, нарх ҳам табиий равишда ошади.\n“Блогерлар интернетда ўтириб олиб, ана 70-80 минг сўмга қиммат олиб кетмоқда деб муҳокама қилмоқда. Ҳайдовчилик осон эмас. Биринчидан, асосий қатнов йўлининг аҳволи ёмон, талабга жавоб бермайди. Иккинчидан, тезлик радарларини олдингидек очиқ қўймаяпти. Радарларни йўл устида ҳар хил жойларга яшириб қўймоқда. Ўзим бир неча марта радарга тушдим. Радарга тушиб бизга жарима ёзилса, ҳеч ким жаримамизни тўлашга ёрдам бермайди”, дейди ҳайдовчи.\nМазкур ҳудудларга қатновчи ҳайдовчилардан бирига кўра, улар йўловчиларни олиб борадиган ҳудудларга давлат томонидан қўйилган транспортлар етарли эмас. Автомобилга қуйиладиган метан газининг нархи ҳам ошиб кетган. Топаётган даромадга мос келмайди. Республика йўл фондига тўлов ўз вақтида ундирилади. Аммо йўлларнинг аҳволи жуда ёмон. У мазкур маблағлар қаерга сарфланаётганини савол остига олди.\nКейин Қашқадарё, Сурхондарё, Хоразм вилоятларига қатновчи машиналар тураргоҳига бордик. Уларда ҳам аҳвол шу. Яъни йўл ҳақи ростан ҳам оширилган. Ҳайдовчиларнинг аксарияти вилоятдан мижозларсиз бўш машинада келгани ва шу сабали нархлар оширилганини айтмоқда.\n“Бугун Қарши шаҳрига битта мижоздан 130-140 минг сўмдан олиб кетяпман. Одатда 60 минг сўмдан олиб кетардим. Чунки, Қашқадарёдан бўш машинада келяпмиз”, дейди Қашқадарёга қатнаётган ҳайдовчилардан бири. Аммо Тошкентдан уйларига қайтаётган йўловчилар бу ҳолат уларга қийинчилик туғдираётганини айтмоқда.\nОхирида водий вилоятларига қатновчи ҳайдовчилар ва уйига қайтаётган йўловчилар билан суҳбатлашдик. У ерга борганимизда Ўзбекистон Республикаси Транспорт вазирлиги ходимлари нархларнинг кескин ошиб кетишини одини олиш учун вазиятни назоратга олаётганининг гувоҳи бўлдик.\n“Бу ерда ваколатимиз доирасида назоратимизни олиб боряпмиз. Ҳайдовчилар ҳам, йўловчилар ҳам хафа бўлаётгани йўқ. Йўл ҳақи арзон бўладиган бўлса, йўловчилар учун нисбатан арзон нархда алоҳида микроавтобус, дамас машиналарини ташкил қилиб беряпмиз. Аҳоли учун барча шароит яратилишига ҳаракат қиляпмиз. Нархлар ҳам у даражада қиммат эмас. Оширилишига етарли асос ҳам мавжуд эмас. Андижон шаҳрига 60-70 минг сўмга машиналар қўйдик. Мана ҳозир ҳам 40-50 минг сўм атрофида Қўқон шаҳрига Mercedes-Benz русумли микроавтобусда йўловчиларни ташимоқда. Ҳаммасин назоратимиз остида”, дея Транспорт вазирлиги Тошкент шаҳар бошқармаси ходими Аслиддин Файзиев ҳолатга ўз изоҳини бериб ўтди.\nАвтотураргоҳда вилоятга йўлга отланган йўловчиларга ҳам саволлар билан юзландик. Уларнинг баъзилари саволларимиздан қочган бўлса, айримлари нархлар қиммат эканидан шикоят қилди.\n“Мана шу Damas русумли автомашинага 80 минг сўмга чиқдим. Бошқа ҳайдовчилар 120-150 минг сўм нарх айтмоқда. Менга мана шу нарх маъқул келгани учун шу ерга келдим”, дейди Андижон вилоятига кетаётган йўловчи.\nАндижонга қатнаётган ҳайдовчилардан бири Андижонда нархлар ошганидан нолиди.\n“Бир қоп ун 500 минг сўм. Ёғ нархи 50 минг сўмгача ошди. Айрим дўконлар ёпилиб бўлди. Картошканинг нархи ҳам ошиб кетди. Шунга қараб нархларни оширамизми, ахир?”, дея нархлар оширилганига ўз сабабини келтирди.\nХулоса ўрнида шуни айтишимиз мумкинки, биз айни вақтда касалликни миллат бирлашиши учун берилган имкон сифатида қарашимиз лозимлигини истардик. Бунда буткул ҳайдовчиларни қоралаш ёки оқлашдан ҳам йироқмиз. Ёки бўлмаса, юқоридаги муаммоларни асосий сабаб сифатида кўрсатишни ҳам истамаймиз. Бундай ҳолатда ҳамма ўзи учун хулоса қилгани маъқул. Ечимлар устида изланишларни давом эттириш керак.\nЛекин ҳозир вақтда ҳамма бир-бирига ёрдам бериши, коронавирус чекингунча инсонийлик ҳислатларини йўқотмасликларини ва халққа келган синовдан ўз манфаати йўлида фойдаланмасликларини сўраб қолардик. Зеро, биз бир вақтлари жаҳон уруши даврида бошқа миллат болаларини бағрига олган, бошини силаган халқмиз. Бизнинг номимиз доим улуғ бўлган, синовларда синмаган миллатмиз ва айни вақтда ҳам дунёга ўзимизни шундай кўрсатишимиз шарт.\nЮқоридаги видеоматериалда барчаси батафсил кўрсатилган ва у билан танишиб, ўзингиз учун хулоса қилишингизни истардик.\nРадар йўл ҳақи Коронавирус COVID-19\n15 Сентябрь 15:12 57739\n15 Сентябрь 20:08 47512\n15 Сентябрь 22:20 43019\n16 Сентябрь 15:13 42736\n16 Сентябрь 23:42 31173


Назорат-тўғриловчи компонент ўқитиш жараёнининг асосий таркибий қисмларидан биридир. Унинг аҳамияти ҳар қандай тизимли бошқаришда муҳим элемент бўлган тескари алоқа зарурлиги билан аниқланади. Ўқитиш натижаларини назорат қилиш ўқув жараёнининг самарасини аниқлашга унинг барча бошқа компоненталарига ўзгариш киритиш имконини беради.\nБаҳолаш-натижавий компонент ўқитиш жараёнининг якуни ва натижаси ўқитиш мақсадларини амалага ошиши ва уларга мос натижаларга эришиш билан боғлиқ. Шунинг учун ўқитишнинг ҳар қандай цикли унинг натижаларини таҳлил қилиш билан якунланади ва шуларга асосланган ҳолда янги босқич учун мақсад ва вазифалар белгиланади. Ўқитишнинг ҳар бир босқичига якун ясаш нафақат натижавийликни баҳолаш учун, балки ўқувчи ва педагогнинг ўзини рефлексия ва таҳлил қилиш хусусиятини ривожлантириш, ҳар иккисида ҳам олдинга интилиш ва мукаммаликка бўлган эҳтиёжларни шакллантириш учун зарур. Шунга мос равишда ўқитиш жараёнининг якуний босқичи ўз ичига қуйидагиларни олади: ўқувчилар фаолияти натижаларини таҳлил қилиш ва баҳолаш; педагог фаолияти натижаларини таҳлил қилиш ва баҳолаш.\nШундай қилиб, юқорида санаб ўтилган компоненталар ҳар қандай дидактик тизимнинг зарурий структуравий элементларини ташкил этади ва ўқитиш жараёнининг мантиғини, унинг асосий босқичларини аниқлаб беради.


6 октябр куни Ўзбекистонда кутилаётган об-ҳаво маълумоти\n«Ўзгидромет» 6 октябр куни Ўзбекистонда кузатилиши кутилаётган об-ҳаво маълумотини эълон қилди.\nТошкент шаҳри. Ҳаво ўзгариб туради, бироз ёмғир ёғиши мумкин. Шамол шимоли-шарқдан 5-10 м/с тезликда эсади. Ҳарорат кечаси 8-10 даража, кундузи 15-17 даража илиқ бўлади.\nҚорақалпоғистон Республикаси. Ҳаво ўзгариб туради, ёғингарчилик кутилмайди. Шимоли-шарқий шамол йўналишини ўзгартириб, ғарбдан 7-12 м/с тезликда эсади, баъзи жойларда 17-22 м/с гача кучайиши мумкин. Ҳарорат кечаси 2-7 даража, кундузи 9-14 даража илиқ бўлади.\nХоразм вилояти. Ҳаво ўзгариб туради, ёғингарчилик кутилмайди. Шимоли-шарқий шамол йўналишини ўзгартириб, ғарбдан 7-12 м/с тезликда эсади, баъзи жойларда 17-22 м/с гача кучайиши мумкин. Ҳарорат кечаси 3-8 даража, кундузи 10-15 даража илиқ бўлади.\nБухоро ва Навоий вилоятлари. Ҳаво ўзгариб туради, ёғингарчилик кутилмайди. Шимоли-шарқий шамол йўналишини ўзгартириб, ғарбдан 7-12 м/с тезликда эсади, баъзи жойларда 17-22 м/с гача кучайиши мумкин. Ҳарорат кечаси 3-8 даража, кундузи 13-18 даража илиқ бўлади.\nТошкент, Самарқанд, Жиззах, Сирдарё вилоятлари. Ҳаво ўзгариб туради, баъзи жойларда бироз ёмғир ёғади. Шамол шимоли-шарқдан 7-12 м/с тезликда эсади. Ҳарорат кечаси 5-10 даража, кундузи 13-18 даража илиқ бўлади.\nҚашқадарё вилояти. Ҳаво ўзгариб туради, баъзи жойларда бироз ёмғир ёғади. Шамол шимоли-шарқдан 7-12 м/с тезликда эсади. Ҳарорат кечаси 5-10 даража илиқ, кундузи 20-25 даража иссиқ бўлади.\nСурхондарё вилояти. Ҳаво ўзгариб туради, ёғингарчилик кутилмайди. Шамол шимоли-шарқдан 7-12 м/с тезликда эсади. Ҳарорат кечаси 5-10 даража илиқ, кундузи 22-27 даража иссиқ бўлади.\nАндижон, Наманган, Фарғона вилоятлари. Ҳаво ўзгариб туради, баъзи жойларда ёмғир ёғади. Шамол шимоли-шарқдан 5-10 м/с тезликда эсади. Ҳарорат кечаси 5-10 даража, кундузи 10-15 даража илиқ бўлади.\nРеспубликанинг тоғли ҳудудлари. Ҳаво ўзгариб туради, баъзи жойларда ёмғир ёғади, баланд тоғларда ёғингарчилик (ёмғир, қор) бўлади. Шамол шимоли-шарқдан 7-12 м/с тезликда эсади. Ҳарорат кечаси 0-5 даража, кундузи 5-10 даража илиқ бўлади.


"Чўлга айлантирилган" Қарши кўчалари манзараси\n19 январ 2018, Тошкент вақти: 22:06\nСўнгги бор янгиланди: июл 20, 2016\nҚаршилик муштарий шаҳарда кўп йиллик дарахтлар кесиб, йўқ қилингач манзара тубдан ўзгаргани боис бугунги кундаги шаҳар қиёфаси кўпчиликни қониқтирмаётгани ҳақида ёзди:\n"Qarshining markaziy ko'chasi (O'zbekiston ko'chasi) bo'ylab yul yoqasida yangi uylar qurilgan va qurilmoqda, bitta qoldirmay daraxtlar yo'q qilindi, yangi ko'chatlar 20 yilda soya berib boshlaydi. O'zi havo 40-55 daraja, quyoshda yaltiraydigan asfalt issig'i tunni salqin bo'lgani quymaydi. Daraxtni kesib chiroyli qilib gazon yotqizyapti, gazonni soya-salqini bo'ladimi???\nQarshi shahrida minglab 30-50 yillik daraxtlar kesilib suratlardagidek manzaralar aks etmoqda. Men bu rasmlar bilan shaharning 10dan birini ham ko'rsatolganim yuq. Har kun utadigan kuchalarni kursatdim xolos.\nAvvallari tratuarlarga daraxt kupligidan quyosh nuri tushmas edi. Endi esa ayollar tilida: zontik bilan ham Jon saqlab bulmayapti havo issig'idan...\nAyrim kuchalar bulvardek soya salqin edi, binolar ko'rinmasdi, hozir yo'l bo'ylab qarasangiz 1 km naridagi binolar ko'rinib qolgan", дея ёзди қаршилик муштарий.\nУ Қарши кўчаларида ўзи олган қуйидаги суратларни Озодликка йўллади:\nҲурматли Озодлик ходимлари.\nБир танишим томонидан яширинча олинган ушбу видеода Ўзбекистоннинг Қозоғистон билан чегараси ҳудудига яқин жойда жойлашган пост акс этган.\nВидеога келсак - бу ерда оқ футболка кийиб олган, худди тўйда наҳорги ошга келган меҳмонларни тўрга ўтказаётган мезбонга ўхшаб "Ҳужжатларни расмийлаштириш хонаси" деган жойга чорлаяпти.\n"Чегарачилар МХХ эслатмасини 5000 сўмдан сотаяпти"\nБироздан кейин кепка кийиб олган бола шу жойга келадида яна ортга қайтиб кетмоқчи бўлади. Шунда ҳалиги мезбон "Нимага орқангга қайтяпсан? Бор, қоғозни ол" деб ҳалиги болани орқасига қайтариб юборади.\nТанишим менга берган маълумотларга кўра, Қозоғистон ва Россияга ишлагани кетаётган ёки шу пост орқали бошқа юмуш билан чиқиб кетаётган Ўзбекистон фуқароларига айнан шу постда "5000 сўм эвазига" огоҳлантирувчи бир варақ қоғоз бериляпти экан. Бу варақда шундай сўзлар бор экан.\n- Одам савдосига аралашмайман,\n- Жиноий иш қилмайман,\n- Экстремистик ишларга аралашмайман ва ҳоказо.\nХўп, мен бу варақани давлат фуқароларини огоҳлантириш учун ишлаб чиқариб тўғри иш қилибди, дейман. Лекин бу арзимаган қоғозни бечора одамларга пуллаб нима кераги бор?\nАслини олганда бу оддий огоҳлантирувчи хатку. Жиноят қиладиган одам шу қоғоздан бир КамАЗ тўкиб берса ҳам қилаверади.\nЭътибор беринг, бир кунда нечта фуқаро шу постдан Қозоғистон ва Россияга жўнаб кетади? Мисол учун бир кунда 200 та одам чиқиб кетадиган бўлса, нақд 1000000 сўм пулку. Бу пулни кассада ўтирган варақчи билан оқ футболкадаги дарвозабон яъни мезбон бўлишиб оладими? Майли, нима ахлат еса ҳам қандини урсин. Лекин умуман олганда бу одам ким? Стажнийми или нестажний иш қиладими? Ёки бу одам собиқ бир нарсаларми? Қизиқ!!!!!!!!\nМенинг фикрим бўйича, давлат буларга шу варақани текинга берасан деган, булар эса пуллаяпти.\nБу қайси постлиги ҳақида маълумотим йўқ.\nМен охирги 3-4 йил давомида Қозоғистоннинг Ақтау ва Атырау шаҳарларига қатнамоқдаман. Илгари, чегарани босиш учун рўйхатдан ўтиб, 2 ойлик “прописка” билан қатнар эдим. Ҳозир эса рухсатномани олганман. Яъни, барча зарур ҳужжатлар мавжуд.\nАммо, хужжатлар бўлишидан қатъи назар, Қозоғистоннинг полиция ходимлари пора беришга бизни мажбур қилишади. Яъни, Нукусдан Бейнеуга қатнайдиган поездга чиқиб, барча паспортларни назорат қилиш учун йиғишади. Сўнг, бизларни проводникнинг купесига бирма-бир чақириб, ҳар биримиздан 500 тенге олиб, паспортни эгасига қайтариб беришади.\nШу аҳвол бутун йўл давомида бир неча марта такрорланади. Баъзида, ҳужжатларни назорат қилмай, тўғридан-тўғри барчамиздан пул талаб қилишади. “Менинг барча ҳужжатларим бор” деб айтсам, “менга ҳужжатинг кераги йўқ, ўзинга қолсин” деб жавоб қайтаради.\nБаъзи маблағи бўлмаган одамларни полиция ходимлари шапалоқлашганини, ёки қулоғларини бурашганини гувоҳи бўлганман. Биз эса кимга ва қаерга мурожаат қилишни ҳам билмаймиз.\nПолицияни ким назорат қилади? Бизга ёрдам беринглар, илтимос.\n"Ўғлим ўз жонига қасд қилишидан қўрқаман"\nТиллоева Гулноздан Telegram орқали юборилган шикоятда айтилишича, унинг ўғли Тиллоев Шахзод иш пайтида жиддий жароҳатланган.\nМенинг шикоятим қуйидагича:\nМенинг ўғлим, Тиллоев Шахзод, АК Узбектелеком ТШТТ САБда (Станциялараро алоқа боғламаси) ишлар эди. 2014 йилнинг 30 май куни менинг ўғлим Шахзод иш пайтида жиддий жароҳатланган - куйган. Сўнгги 2 йил давомида ИИБ ва прокуратура ходимларига ёзмоқдаман.\nЎғлим жароҳатлангандан сўнг, Ўзбекистон Республикаси Жиноят Кодексининг 257-моддаси, 1-қисми билан Бош прокуратура томонидан жиноят иши очилган. Аммо, адолатсиз тергов олиб борилган ва 2015 йилнинг 30 май куни бош терговчи, Н.Аширов, жорий жиноят ишини “жиноят аломати йўқлиги туфайли” тугатган. Натижада, айбдор мансабдор шахслар аниқланмади. Барча текширувлар ва экспертизалар сифатсиз ўтказилган. Қисқаси, барчаси иш берувчини (АК Узбектелеком ТШТТ) ҳимоясида.\nЎғлимга эса қимматбаҳо пластик жарроҳлик операцияси лозим. АК Узбектелеком ТШТТ ўз айбини яшириб, қайтанга мени айбламоқда. Шунингдек, АК Узбектелеком ТШТТ ўғлимга ҳеч бир ёрдам таклиф қилгани йўқ. Менга ҳар томондан таъқиб қилиб, ўғлимни даволатиш учун тўплаган пулларимни турли фирибгарларни уйимга юбориб олиб қўйишди.\nЛаънатлаш ва таҳдид қилиш эса менга қарши қўлланадиган босимнинг яна бир кўринишидер. Жиноят ишини қайта тергов қилиш учун барча асослар мавжуд эканлигини адвокатлар орқали давлат органларига айтиб ўтганман. Барча ҳаракатлар натижасиз якунламоқда. Менинг аризаларимга ҳеч бири жавоб бермайди. Ўғлимнинг ҳолати жиддий. Унинг руҳий аҳволи жуда ҳам ачинарлик.\nМен ўғлимнинг ҳуқуқларини ҳимоя қилганим сабабли, мени таъқиб қилиб, жиноят ишини епишмоқда. Ўғлим эса ногирон бўлиб қолди. АК Узбектелеком ТШТТ ёрдам бермай, ўғлимни ўзини ўзи ўлдириш даражасига олиб келмокда.\n"Туманимиздаги касалхона ва боғчаларимизда тоза ичимлик суви ҳам йўқ"\n"Газ йўқлигидан одамлар стадиондаги тахта ўриндиқларини ўғирламоқда"\n"Ислом Каримов номидаги Техника университетида талабалардан пул йиғилмоқда" (ВИДЕО)\n"Шаҳарда газ бор. Нима қишлоқ аҳолиси одам эмасми?"\n"Нега Ўзбекистон банкларида электрон навбат ташкил қилинмайди?"


- Нояб 29, 2016\nҚуръони Карийм нозил бўлганига мана XIV аср бўлибдики, унинг маънавий озуқаси кўнгилларга ҳаёт бахш этмоқда. Аллоҳ таоло Қуръони Каримда васфини келтирмаган бирор жабҳа йўқки, кундалик ҳаётда керак бўлмаса. Инсоннинг ибтидосидан то интиҳосигача шу буюк калом қамраб олган. Ҳар бир иш булутсиз осмондаги юлдузлар каби аниқ ва равшан тушунтирилган. Неча асрки шу дастурул амални маҳкам тутганлар муваффақият ва шарафдадирлар. Уларнинг энг шарафлиси оламлар сарвари Муҳаммад мустафо соллаллоҳу алайҳи васалламдирлар. Уларнинг хулқлари ислом эди, ул Зот тирик Қуръон эдилар. Ҳар бир ишларида Ҳикмат, ҳар бир сўзларида маъно бор эди.\nАллоҳ таоло "Қалам" сурасининг тўртинчи оятида: " Албатта, Сиз буюк хулқ узрадирсиз!", деб марҳамат килган. Ҳаммамиз яхши биламизки, ҳар бир жамият оила деб аталган пойдеворлардан иборатдир. Хўш, ислом пойдеворини қуришда буюк хулқ эгаси-Жанобимиз соллаллоҳу алайҳи васаллам қай йўлни тутганлар? Бу хонадон раҳбарлигини қай йўсинда олиб борганлар?\nАсвад розияллоҳу анҳудан ривоят килинади: "Оиша розияллоҳу анҳодан: "Пайғамбар алайҳиссалом ўз аҳлларининг олдида нима қилар эдилар?", деб сўрадим. "Пайғамбар соллаллоҳу алайҳи васаллам ўз аҳлларининг хизматида бўлар эдилар. Агар намоз ҳозир бўлса намозга чиқардилар. Ул Зот каттазанг киши эмас эдилар. Балки кўпинча ўз ишларини ўзлари бажарардилар", дедилар.\nУмра розияллоҳу анхудан ривоят қилинади: "Оиша розияллоҳу анҳодан: "Пайғамбар соллаллоҳу алайҳи васаллам уйларида нима қилардилар?", деб сўралди. Оиша онамиз: "Росулуллоҳ соллаллоҳу алайҳи васаллам одамлардан бири эдилар. Кийимларини тозалар, қўйларини соғардилар", дедилар.\nРосулуллоҳ соллаллоҳу алайҳи васаллам шундай эдилар. Қўл остидагиларга ёрдам беришлик, улардан фойдаланишдан кўра Сарвари олам соллаллоҳу алайҳи васалламга маҳбуброқ эди.\nУл Зот ҳар бир завжаларига алоҳида муомала қилар эдилар. Ҳар бирининг дунёқараши, ёши, қизиқишларига аҳамият берардилар.\nИмом Аҳмад ва имом Абу Довуд Оиша онамиз розияллоҳу анҳодан келтирган ривоятда қуйидагилар айтилади: "Пайғамбар соллаллоҳу алайҳи васаллам мен билан мусобақалашган эдилар. Мен ўзиб кетдим. Бир муддатдан сўнг менинг вазним оғирлашганда яна мен билан мусобақалашиб, мендан ўзиб кетдилар ва:" Ҳалиги билан биру бир", дедилар.\nБарчамизга маълумки, Оиша онамиз Росулуллоҳ соллаллоҳу алайҳи васаллам билан бир ҳовлида истиқомат қила бошлаганларида тўққиз ё ўн ёшлар атрофида бўлганлар. Росулуллоҳ соллаллоҳу алайҳи васаллам Оиша онамизнинг ёшларига мос шароит яратиб беришга уринар, уларнинг даражаларига тушиб муомала қилардилар. Ёшлари улуғ бўлишларига қарамасдан Оиша онамиз билан югуриш мусобақасини уюштирар, Ҳайит байрами муносабати билан ўтказилган томошаларни кўришни истаганларида кўтариб олиб томоша қилдирар, Оиша розияллоҳу анҳо билан уйнагани келган дугоналарига ижозат берардилар.\nУлар ҳеч бир аёлларини ёмон кўрмас, жеркиб уларга озор бермас эдилар. Ҳаттоки улар вафотларидан сўнг ҳам уларни яхшилик ва ҳурмат ила ёдга олардилар.\nОиша розияллоҳу анҳодан ривоят қилинади: "Росулуллоҳ соллаллоҳу алайҳи васалламнинг Хадийжа зикр қилинса, унга мақтов ва хаққига истиғфор айтишдан зерикмайдиган одатлари бор эди. Бир куни у зот уни яна эслаб қолдилар. Менинг рашким келиб:" Аллоҳ сизга ўша қари хотин ўрнига бошқасини берган", дедим. Бас, у зотнинг қаттиқ ғазабланганларини кўрдим. Ҳушим бошимдан учиб кетди. Ичимда:" Аллоҳим агар Росулингни ғазабини мендан кетказсанг, Энди ҳеч қачон уни ёмон зикр қилмайман", дедим. Менинг ҳолимни кўрганларида у Зот:" Нима дединг?! Аллоҳга қасамки, Аллоҳ менга унинг ўрнига ундан яхшироғини бермади. Одамлар менга куфр келтирганларида, у менга иймон келтирди. Одамлар мени ёлғончи қилганларида, у мени тасдиқлади. Одамлар мендан нарсаларини беркитганда, у молини мен учун сарфлади. Аллоҳ таоло менга бошқа аёллардан эмас ундан фарзандлар берди", дедилар.\nОналаримиз ичида энг биринчиси, исломга илк бош эгган аёл. Хадийжа розияллоҳу анҳони Росулуллоҳ соллаллоҳу алайҳи васаллам доим эҳтиром билан эслар, қаттиқ ҳурмат қилар ва севардилар. Илк елкадошлари, уларни энг кўп қўллаб-қувватлаган соҳибалари Росулуллоҳ соллаллоҳу алайҳи васалламнинг қалбларидан чукур жой эгаллаган эдилар. Ана шундай буюк ҳурмат Росулуллоҳ соллаллоҳу алайҳи васалламни умрларининг охирига қадар қалбларида яшади.\nРосулуллоҳ соллаллоҳу алайҳи васаллам аёлларига юмшоқлик билан муносабатда бўлар ва уларнинг ғам чекмаслиги учун ҳаракат қилардилар.\nАнас розияллоҳу анҳудан ривоят қилинади:" Софияга Ҳафсанинг уни "Яҳудийнинг қизи", дегани етди. Бас у йиғлади. Сўнг у йиғлаб турганда олдига Росулуллоҳ соллаллоҳу алайҳи васаллам кириб қолдилар ва:"Сени нима йиғлатди?", дедилар. "Ҳафса менга "Яҳудийнинг қизисан", деб айтди", деди. Шунда Набий соллаллоҳу алайҳи васаллам:" Сен набийнинг қизисан. Амакинг ҳам набий, эринг ҳам набий. У нима билан сендан ортиқ фахр қилар экан?", дедилар. Кейин у Зот:" Аллоҳдан қўрқ, эй Ҳафса!", дедилар.\nРосулуллоҳ соллаллоҳу алайҳи васалламнинг қалблари тенги йўқ қалб эди. Ҳеч бир инсон хоҳ у аёл бўлсин, хоҳ эркак ул зотдан ёмонлик кўрмаган эди. Ўз яқинларига елкадош бўлган Росулимиз соллаллоҳу алайҳи васалламга битмас-туганмас саловоту дурудлар бўлсин. Бизни шундай зотнинг уммати қилган Аллоҳ таолога ҳамду санолар бўлсин.\n3031 марта ўқилди\nДругие материалы в этой категории: « “Бисмиллаҳ” сабаб мусулмон бўлган саҳоба\tСийрат »


Олмазор «замҳокими» ишдан олинганини Комил Алламжонов тасдиқлади\nОлмазор «замҳокими» ишдан олинганини Комил Алламжонов...\n27.09.2019 22:16 0 2660\nОлмазор тумани ҳокими ўринбосари Абдурасул Ваҳобов ишдан кетганини Ахборот ва оммавий коммуникациялар агентлиги бош директори Комил Алламжонов тасдиқлади.\n«Хабарингиз бор, бугун «Kun.uz» мухбирига ҳужум қилган Олмазор тумани ҳокими ўринбосари Абдурасул Ваҳабов ўз лавозимидан озод қилинди. Шу муносабат билан биз яна бир бор таъкидлаймизки, Ахборот ва оммавий коммуникациялар агентлиги ҳар бир журналист ва блогерни унинг ҳуқуқлари бузилишидан ҳимоя қилишни давом эттиради», дейилади хабарда.\nАввалроқ ҳоким ўринбосари ишдан кетгани ҳақида хабар чиқиб, кейин уни рад этишганди. Тошкент шаҳар ҳокимлиги шундай пайтда расман изоҳ ёки муносабат билдирса, айни муддао бўларди.\nОлмазор Абдурасул Ваҳобов\nЖамият 10/03, 11:22\nОлмазор туманига янги прокурор тайинланди\nТаҳлил 14/11, 12:31


Ижтимоий ҳимояга муҳтож оилалар ҳолидан хабар олинди | Ўзбекистон Халқ демократик партияси\n2020-04-01 12:04:55 462\n“Эзгулик йўлида бирлашайлик” шиори остида ўтказилаётган акция давомида ЎзХДП Нурота туман Кенгаши депутати А.Ҳайдаров бир қатор хайрли ишларга қўл урди. У ўзи сайланган ҳудуддаги болажонларга бепул эртак китоблар тарқатди.\nШунингдек, туман Кенгашидаги ЎзХДП гуруҳи аъзолари коронавирусни олдини олиш бўйича кенг кўламли тарғибот-тушунтириш ишларини олиб боришмоқда.\nХалқ депутатлари Навоий шаҳар Кенгаши депутати Жамшид Жўраев ҳамда “Маҳмуд Самарқандий” корхонаси раҳбари Шуҳрта Маҳмудов ташаббуси билан шаҳардаги “Кимёгар” маҳалласи ҳудудидаги ётоқхоналарда хайр-саховат тадбири ташкил этилди. Кўп қаватли уйларда истиқомат қилаётган 100 дан ортиқ хонадонларга озиқ-овқат маҳсулотлари тарқатилди. Ижтимоий ҳимояга муҳтож оилалар ҳамда ётоқдаги беморлар ҳолидан хабар олинди.


Ўзбекистон, 05 ноябр 2013\n21 август 2019, Тошкент вақти: 12:19\nсешанба 5 ноябр 2013\nРоссияда миллатчилар уч ўзбекни ўлдирди\n29 яшар ўзбекистонлик Москва области, Чехов шаҳри касалхонасининг травматология бўлимида 5 ноябрга ўтар кечаси вафот этди. У 2 ноябрь куни калтакланиб, боши оғир жароҳатланган эди. Иккинчи ўзбекни эса 4 ноябрь куни Санкт-Петербургда номаълум шахслар ўлдириб кетди. Ҳар икки мигрантнинг миллатчилар қурбони бўлгани айтилмоқда.\nТошкентлик ўқувчилар ясаган "бомба" зарарсизлантирилди\nТошкент Иқтисодиёт ва сервис касб-ҳунар коллежи ўқувчилари ясаган кичкинагина қўлбола "бомба" 4 ноябрь куни зарарсизлантирилди. Тошкент шаҳри ҳуқуқ-тартибот идорасида ишлайдиган Озодлик манбасига кўра, бу воқеа бўйича тўрт ўқувчи сўроқ қилинмоқда.


БАА Про Лигаси. «Шабоб Ал Аҳли» «Шаржа»ни мағлуб этиб 4-ўринга кўтарилди, «Ҳатта»да мағлубият\nБАА Про лигасининг 21-турида Дубайнинг «Шабоб Ал Аҳли» клуби ўз майдонида «Шаржа»ни минимал ҳисобда мағлуб этди. Ушбу баҳсда ўзбекистонлик 3 нафар футболчи майдонга тушди. Мезбонлар сафида Жалолиддин Машарипов, меҳмонлар таркибида Отабек Шукуров тўлиқ ўйин ўтказди. Шунингдек, Дубай клуби таянч яримҳимоячиси Одил Ҳамробеков 85-дақиқада захирадан майдонга тушди.\n«Шабоб Ал Аҳли» очколарини 37тага етказиб, 4-ўринга чиқиб олди. «Шаржа» 40 очко билан 3-поғонани эгаллаб турибди.\nДостон Ҳамдамов ҳаракат қилаётган «Ҳатта» сафарда «Ҳурфаккан»га ютқазди. Ўзбекистонлик вингер 90+3-дақиқада захирага олинди. «Ҳатта» 8 очко билан сўнгги поғонада қолмоқда.\nБАА Про лигаси, 21-тур, 15 март\nШабоб Ал Аҳли — Шаржа 1:0\nГол: Эдуарду (28, пенальти).\nҲурфаккан — Ҳатта 1:0\nГол: Рамон (86).


«Барселона»нинг «Эл Классико»дан олдин ҳал қилиши керак бўлган тўрт вазифа\n28 сентябрь, 2018, 21:40\nТеглар:Леганес | Лионель Месси | Мусса Дембеле | Барселона\nЭрнесто Валверде олдида ҳал қилиниши керак бўлган бир талай вазифалар турибди.\n«Барселона» сўнгги икки учрашувни ўта омадсиз ўтказди ва бирота ҳам ғалаба қозона олмагани эътиборга молик. Яқин ойда каталонияликларнинг тақвими жуда тиғиз эканлигини инобатга оладиган бўлсак, Эрнесто Валверде олдида ҳал қилиниши керак бўлган бир талай вазифалар турибди.\n«Кўк-анорранглилар» яқин 30 кун ичида нақ олти ўйинни ўтказишади. Уларнинг кўпчилиги эса гранд клубларга қарши кечади. Улар дастлабки учрашувни «Атлетик»ка қарши учрашув билан бошлайди. Кейин эса Чемпионлар Лигаси доирасида «Уэмбли»га «Тоттенхем» майдонига сафар қилади.\nУндан кейин улар «Месталья»га маҳаллий «Валенсия»га қарши учрашув ўтказиш учун йўл олишади. У ерда эса каталонияликлар доим муаммога учраб келган.\nХалқаро танаффусдан кейин улар уч қийин уй учрашувларини ўтказишади. Дастлаб «Севилья» меҳмонга келса, кейин «Интер» уч очко олиш учун ташриф буюради. Ниҳоят октябрь ойи якунида орзиқиб кутиладиган учрашув «Эл Классико» бўлиб ўтади. Бундай қийин учрашувлар олдидан каталонияликлар ўз спорт формаларига кириб олиши зарур бўлади.\nХавотирларга сабаб «Барса» сўнгги турда кутилмаганда аутсайдер «Леганес»га ютқазиб қўйди. Қийин учрашувлар арафасида бундай натижа албатта «Барселона» таркибида жиддий муаммолар борлигини яна бир бор юзага чиқарди. Валверде бор маҳоратини ишга солиб таркибни навбатдаги чемпионлик сари бошлаши учун яна қаттиқ тер тўкишига тўғри келади. Қуйида у ҳал қилиши керак бўлган тўрт вазифа ҳақида сўз юритамиз.\nҚарши ҳужумлар назорати\nВалверденинг биринчи қиладиган иши бу – қарши ҳужумларни назорат қилиш. «Барса» сўнгги икки ўйинда ўтказиб юборган тўрт голдан учтаси айнан рақибнинг тезкор қарши ҳужум уюштириши оқибатида ўтказиб юборилди.\n«Кўк-анорранглилар»нинг ҳужумкор ўйин услуби ва юқорироқда ҳимояланиши ҳар доим қарши ҳужум уюштириш учун очиқ зоналар пайдо бўлишига сабабчи бўлиб келган. Аммо улар айни вақтгача бу ишни яхшироқ уддалаб келишган ва доим назорат қилиб келган. Бир ёки икки аниқ пас билан уларни доғда қолдириш мумкин.\nХусусан, Жерар Пике муаммога учрамоқда. У доим мавсумни секин бошлайди. Аммо 2018-19-йилги мавсум ҳар қачонгидан ҳам кулгули чиқмоқда. У ўтказиб юборилган уч голда жиддий хатога йўл қўйди.\nҲимоячиларни рухлантириш ва уларни ташкиллаштириш муҳим масала бўлиш билан бирга ярим ҳимоя билан ҳам ишлаш Валверде учун зарур. Камдан-кам ҳолларда «Барса» ярим ҳимояси рақиб футболчиларига эркин ҳаракатланиш имконини беради. Буни улар таркибида Серхио Бускетс борлиги билан изохлашимиз мумкин. Ўз позициясида дунёнинг энг яхши футболчиси бўлган Бускетснинг ҳам заиф нуқталари бор. Бу унинг тезлиги.\nЗарур ротацияларни амалга ошириш\nФутбол айни вақтда жамоавий спорт тури ҳисобланади. Шундай экан катта учрашувлар олдидан «Барса» ротация қилиши жуда муҳим. Валверде ротация қилади, аммо унинг ротацияси жуда ғалати ва мувозанатни сақлай олмайди. Қисқаси у аҳамитясиз ўзгаришларни қилади.\nМасалан, ўнг қанот ҳимоясида унда икки вариант бор: мустаҳкам ҳимоячи Нелсон Семеду ва универсал Серхи Роберто. У Роберто билан ўйнаш керак пайтда Семедуни майдонга ташлайди ёки тескариси. Чуқур ҳимояланадиган «Жирона»га қарши баҳсда у Семеду билан ўйнади. «Леганес»га қарши тезкор жамоага қарши Роберто билан ўйнади.\nЯрим ҳимояда Валверде Бускетсга дам бериш мумкин бўлган ўйинларни аниқлай олмаяпти. Шунингдек у Артуро Видаль ва Артур каби жамоага ҳали тўлиқ мослашмаган янги вакилларни айни вақтда ўйнатяпти.\nУнинг чап қанотдаги ротацияси энг ёмони. Жорди Алба сўзсиз таркибнинг муҳим фигураси. Унинг тезлиги ва ҳужумларга қўшилиши «Барса»нинг имкониятини ошириб келган. Ҳозирги пайтда унга рақобатчи йўқ. «Барселона Б»дан жалб қилинган Хуан Миранданинг эса тажрибаси йўқ. Шундай экан, «Жирона»га қарши учрашувларда уни тушириш ва Албага дам беришнинг энг яхши йўли ҳисобланади.\nАммо Валверде бундай қилмади. «Леганес»га қарши баҳсда Албага дам бериб, унинг ўрнига Томас Вермаленни (!) майдонга туширди. «Лион»да чап қанот ҳимоясида ҳам ўйнаган Умтитини эмас айнан 32 ёшли жароҳатга мойил Вермален Албага ўринбосарлик қилди.\nАлба қийин ўйинлар арафасида дам олиши шарт. Бироқ Вермален кучли рақибларга қарши ўйинларда ҳам ўйнайверса, бунинг қандай оқибатларга олиб келишини сиз ҳам тахмин қилдингиз.\nМессини марказга кўчириш\nНавбатдаги вазифа ротация ва қарши ҳужумларни назорат қилишга бевосита боғлиқ жиҳат. «Барселона» ушбу мавсумда суст ўйнаётганинг сабаби Месси ўнг қанот вингери сифатида ҳаракат қилмоқда. Месси аслида ўнг қанот вингери эмас ва у вақтини саккизлик, ўнлик ва тўққизлик билан ўтказмоқда. бироқ марказга яқин жойда. У ҳимояга ёрдам бермайди, боиси бу кўп кучни талаб қилади.\nҚачонки у жарима майдончасига яқин жойда экан, жамоа ҳимоядаги мувозанатни йўқотиб қўймоқда. Луис Суарес Мессини ўрнини ортиқ муносиб тарзда тўлдира олмаяпти. Бу ишни кўпроқ Ракитич бажармоқда, аммо унинг якка ўзи вазифани тўлиқ уддалашга ожизлик қилмоқда.\nЎтган мавсумда Валверде 4-4-1-1 ўйин схемасида ўйнади ва бунда вингерлар ҳимояга ёрдам бериши сабабли вазифа бажарилганди. Бироқ бу мавсумда 4-3-3 га қайтишгани туфайли Мессини бемалол яна марказий зонага қайтариш мумкин.\nCуаресга дам бериш\nЯкуний вазифа шуки ўз даражасида ўйнай олмаётган Луис Суаресни таркибдан чиқариб ташлаш керак. Вақтинча ёки мунтазам тарзда «Барса» уругвайлик футболчисиз яхшироқ футбол намойиш қилмоқда.\nАсосий муаммо ёшда, Суарес ўз формасини ушлаб туришда ортиқ қийинчиликка учрамоқда. У 29 ёшдан бери айни услубда ўйнамоқда.\n«Леганес»га қарши учрашувга қўшилганидан кейин у тўпни рақибдан олиб олдинга ташланишга уринди. Бироқ у ўзининг услубида қололмайди. У сўнгги пас ва зарбадаги маҳоратини яхшилаши ва ранг-баранглик қўшиши шарт. У «Барса» эҳтиёж сезаётган самарали тўпурар эмас.\nУнга шунчаки дам бериш керак. У «Леганес»га қарши учрашувни захирадан бошлади. Эҳтимол бу «Атлетик»ка қарши баҳсда ҳам такрорланар. Унга «Валенсия»га қарши тайёргарлик кўриши учун тўлиқ бир ҳафта вақт бериши керак. Мунирнинг эса яна таркибга киришиб кетиши учун вақт талаб қилинади.\nЁки 4-3-3 ўйин услубида Мессини марказда ўйнатиб қанотларда Коутиньо, Дембеле ва Малкомларни ўйнатиш ҳам ёмон ғоя эмас.


Бола нутқининг ривожланиш босқичлари (1 ёшдан-7 ёшгача) » Ўзбекистон янгиликлари – Zamin.uz\nБола нутқининг ривожланиш босқичлари (1 ёшдан-7 ёшгача)\nБаданининг 1-2 қисмини айта олади, 7-20 тагача сўзни билади.\n1 ёш 9 ой\nБаданининг 3-4 қисмини айтади. 20 та сўзни билади. Икки сўздан иборат бўлган ибораларни қўллайди («чой бер», «ада келди»)\nБу ёшда бола баданининг 5 қисмини айта олади. 50 га яқин сўзни билади. Икки босқичли ибораларни тушунади («Ошхонага бориб», «сочиқ олиб кел»). «Мен», «Сен», «У» каби сўзларни тушунади. Иборалари икки сўздан иборат. п, б, м, ф, в, т, д, н, к, г, ҳ ҳарфларни айта олади. с, з, ш, ж, ч,р, л ҳарфларни одатда қолдириб кетади.\n2 ёш 6 ой\nСонларни тушуна бошлайди. «Нима?», «Қаерда?» саволларни тушунади. с,з,л ҳарфларини айта олади.\nБоланинг сўз бойлиги 250-700 гача. Иборалари бир нечта сўздан иборат. Кўпликни билади. «Чунки», «Агар», «Қачон» сўзларини ишлата олади. Қийин талабларни тушунади («Пиёлани ичига қошиқ солиб қўй»). Енгил эртакларни эшитиб, тушунади.\n«Қанча», «Ўрнига», «Кейин», «Қаерга» каби сўзларни ибораларда ишлата олади. Сўз бойлиги 1500-2000 гача. «Болаларча» ҳарфларни юмшатиб гапириши йўқолади.\nБоланинг сўз бойлиги 2500-3000 га етади. Тилдаги барча ҳарфларни бемалол айта олади. Қийин ибораларни қўллаб, ўз фикрини, истагини ифодалай олади. Сўздаги ҳарфлар тартибини алмаштирмай гапиради.\n5 ёшдан 7 ёшгача\n7 ёшга келиб бола сўз бойлиги 3500 га яқин бўлади. Бунда таъсуротли сўзлар сони кўпаяди. Болада тилга эътибори ошади. Атроф-муҳитни сўз билан баҳолай олиш қобилияти бўлади. Боланинг психологик ҳолати мактабга тайёрланади.\nТеглар: ҳарфлар Чунки ифодалай бўлишинг айтади га\n15:57 / 04-12-2016


Қорақалпоғистонлик самбочи қиз жаҳон чемпиони бўлди- Kruz.uz\nҚорақалпоғистонлик самбочи қиз жаҳон чемпиони бўлди\n11:19, 21.10.2017 1457 0 Спорт\n20 октябрь куни Нукус аэропортида Сербия давлатида 12-16-октябрь кунлари самбо кураши бўйича 1999-2001 йилларда тўғилган қизлар ўртасида ўтказилган Жаҳон чемпионатининг биринчи ўрин совриндори Клара Дарменбаевани кутиб олиш маросими ўтказилди. Бу ҳақда Қорақалпоғистон ахборот агентлиги хабар бермоқда.\nУни спортчи нуронийлар, Қорақалпоқ давлат университети жамоаси, спортчининг тўғилиб ўсган жойи – Нукус тумани Саманбой ОФЙ турғунлари, Нукус шаҳар хотин-қизлар бўлими ва оммавий ахборот воситалари вакиллари кутиб олди.\nЖаҳон чемпионатида 50га яқин давлатлар спортчилари иштирок этиб, унда юртдошимиз К.Дарменбаева 60 кг оғирлик категориясида қатнашди.\nУ спортнинг самбо тури билан 8 йилдан буён шуғулланиб келмоқда. Шунинг натижасида у икки карра Осиё чемпиони, бир неча маротаба Ўзбекистон чемпиони бўлди. Ўтган йили Румынияда ўтказилган Жаҳон чемпионатида 2-ўрин ғолиби бўлган. Бу йилги чемпионатда омад унга кулиб боқиб, Польша, Сербия, Россия давлатларидан қатнашган спортчилардан устун келиб, олтин медаль билан мукофотланди.\nКлара спортнинг кураш, дзюдо турлари билан ҳам шуғулланади. Ўтган йили апрель ойида Самарқанд вилоятида ўтказилган дзюдо бўйича Ўзбекистон чемпионатида 1-ўринни эгаллаб, Қорақолпоқ давлат университети жисмоний тарбия ва маданияти факультетига имтихонсиз ўқишга қабулланган эди.\nжаҳон чемпиониКлара ДарменбаеваСамбо\nАмудурё Азат Тасбаев магистр Немаътулла Қуттибоев тумани ички ишлар бўлими Сағиндық Турманов: "Шавкат Мирзиёев ТошПТИ Нукус филиали биринчи ўринбосари Меҳнат Фаҳрийси трансформатор


Эквадор президенти янги муддатга номзодини қўймаслигини тасдиқлади\n11:59 / 25.05.2016\nЭквадор президенти Рафаэль Корреа, давлат раҳбарлиги учун келаси йили бўлиб ўтадиган президентлик сайловида номзодини қўймаслигини тасдиқлади. У 24 май куни миллатга анъанавий мурожаатида шундай баёнот берган.\n"Келаси йили, мана бу минбарда бошқа президент туради. Мен бугун халқимга, охирги марта президент сифатида мурожаат қиляпман", - дея Корреа сўзларидан иқтибос келтирган маҳаллий Universo газетаси.\n"Мамлакат мендан чарчаган. Мен ҳам, тўғрисини айтганда, мамлакатдан дам олишим керак. Эквадорни бошқариш осон иш эмас", - деб қўшимча қилган давлат раҳбари.\nКорреанинг учинчи президентлик мандати келаси йил май ойида поёнига етади. Эквадорнинг аввалги Конституциясига кўра, давлат раҳбари қаторасига икки мартадан кўп сайлана олмас эди. Ўтган йилнинг декабрь ойида эса, мазкур чекловларни бекор қилувчи тузатишлар киритилганди. Аммо бу қоида 2017 йилдан кейинги сайловларда ғолиб чиққан президентлар учун амал қилиши белгилаб қўйилган.\nБироқ баъзи ҳукуматпараст жамоат ташкилотлари, амалдаги президентга ҳам қайта сайланишга рухсат беришни талаб қилишмоқда. Улар шу мақсадда, имзо тўплаш ишини олиб боришяпти.\nШу муносабат билан, айрим ОАВда, Корреа тўртинчи маротаба ўз номзодини қўйишга уриниши мумкинлиги ҳақида хабарлар пайдо бўлган эди. Эквадор етакчиси эса, бундай миш-мишларни бир неча бор рад этганди.